title: Cimeliidae

text: Cimeliidae on lajimäärältään hyvin pieni perhosheimo. Aikaisemmin se oli "Axioidea"-yläheimon ainoa jäsen, mutta kuuluu nykyisin sirppisiipimäisten yläheimoon. Heimoon kuuluu kuusi lajia kahdessa eri suvussa: "Epicimelia" ja "Axia". Euroopassa tavataan kolme lajia, joiden levinneisyys rajoittuu Välimeren ympäristöön.


title: Cimeliidae

text: Heimon lajit ovat keskikokoisia, leveäsiipisiä, useimmiten värikkäitä perhosia, joiden siivissä on monilla lajeilla laajat valkoiset laikut. Etusiipi on muodoltaan melko terävä ja muodoltaan voimakkaan kolmiomainen. Lepoasennossa siivet ovat jyrkän kattolaskuisesti ruumiin sivuilla peittäen kokonaan sekä takaruumiin että takasiivet. Takaruumiin seitsemännen jaokkeen hengitysaukkoon liittyy parillinen, taskunmuotoinen elin, joka saattaa liittyä kuuloaistiin.


title: Cimeliidae

text: Aikuisten perhosten pistesilmät ovat pienet ja chaetosemat puuttuvat kokonaan. Huulirihmat ovat erittäin lyhyet. Tuntosarvet ovat molemmilla sukupuolilla kaksoiskampamaiset. Imukärsä on suomuton ja sen pituus vaihtelee lajista riippuen lyhyestä melko pitkään.


title: Cimeliidae

text: Perhosten etu- ja takasiipiä yhdistää frenulum-retinaculum-rakenne ja naaraalla frenulum muodostuu useista erillisistä sukasista. Perhoset lentävät yöllä ja molemmat sukupuolet tulevat valolle.


title: Cimeliidae

text: Vain kahden lajin, "Axia margarita" ja "Axia napoleona", koko kehityskaari tunnetaan. Näillä naaraan tuottamat munat ovat muodoltaan litteitä ja täysikasvuisen toukan selässä on uloke. Koteloituminen tapahtuu kasvinjätteiden sekaan maahan.


title: Cimeliidae

text: Kaikkien toukkavaiheessaan tunnettujen lajien toukat elävät ravintokasvillaan vapaina syöden eri tyräkkilajeja ("Euphorbia").


title: Kirjelaatikko

text: Kirjelaatikko on rakennuksen seinään tai maahan kiinnitetty laatikko, joka on tarkoitettu ennalta maksettujen kirjeiden ja postikorttien postitusta varten. Postiyritys noutaa lähetykset kirjelaatikosta toimitettavaksi vastaanottajille.


title: Kirjelaatikko

text: Toisinaan käytössä on erilaisia kirjelaatikoita erilaisia tarkoituksia varten, kuten yksi paikallisille ja toinen muille alueille ja ulkomaille lähetettäville lähetyksille. Käytössä voi olla myös erilliset kirjelaatikot 1. luokan (priority) lähetyksille ja 2. luokan (economy) lähetyksille.


title: Kirjelaatikko

text: Kirjeiden lähettämistä helpottivat 1800-luvulla käyttöön tulleet yhtenäistaksa, arvoleimaiset kuoret ja postimerkit. Ensimmäiset lähteville kirjeille ja korteille tarkoitetut kirjelaatikot otettiin Suomessa käyttöön 1800-luvun puolivälissä.


title: Kirjelaatikko

text: Kirjelaatikot saivat keltaisen värin jo autonomian aikana 1800-luvun lopulla. Sama väri oli käytössä myös maalaiskirjeenkantajien tunnusnauhoissa. Keltaisen värin yleistyttyä myös postitoimipaikkojen kylteissä siitä muodostui postin tunnusväri.


title: Kirjelaatikko

text: Jarmo Lehtosen ja Jukka-Pekka Metsävainion suunnittelema uusi pilarimainen kirjelaatikkomalli voitti vuonna 1996 järjestetyn valtakunnallisen suunnittelukilpailun. Ensimmäiset kirjelaatikot otettiin käyttöön Oulussa lokakuussa 1998. Kaikki kirjelaatikot oli uusittu vuoden 1999 loppuun mennessä.


title: Kirjelaatikko

text: Vuonna 2011 otettiin Suomessa käyttöön yli 300 sinistä 1. luokan postille tarkoitettua kirjelaatikkoa. Samaan aikaan tuli mahdolliseksi laittaa 2. luokan kirjeet kirjelaatikkoon.


title: Kirjelaatikko

text: 1. luokan kirje merkitään kulkunopeutta merkitsevällä numerolla 1, sanalla Priority tai posteista saatavilla Priority-tarroilla. Kotimaan postiliikenteessä 2. luokkaa ei tarvitse merkitä erikseen.


title: Kirjelaatikko

text: Ulkomaille lähetettävät kirjeet merkitään kansainvälisten sopimusten mukaisesti joko Priority- tai Economy-tarroilla tai -sanoilla.


title: Kirjelaatikko

text: Kaikkien kirjelaatikoiden sijainnit ja tyhjennysajat sekä Postin myymälöiden ja myyntipisteiden tiedot löytyvät Postin nettisivuilta osoitteesta www.posti.fi


title: Saimaan Juomatehdas

text: Saimaan Juomatehdas on Lappeenrantaan vuonna 1995 Saimaan Panimo -nimellä perustettu pienpanimo. Yritys muutti nimensä Saimaan Juomatehtaaksi vuonna 2011. Panimo on toiminut myös nimellä Saimaan Olut. Saimaan Juomatehdas on vuoden 2016 lopulta alkaen ollut MBH Breweries Oy:n osa.


title: Saimaan Juomatehdas

text: Panimon tuotanto oli vuonna 2011 140 000 litraa ja vuonna 2012 400 000 litraa. Vuonna 2013 panimo arveli tuotannon nousevan lähelle miljoonaa litraa. Mikkelissä sijaitsevan uuden panimon kokonaiskapasiteetti on miltei kaksi miljoonaa litraa vuodessa. Tuotantotiloihin kuuluu panimolaitteiston lisäksi tölkitys- ja pullotuslinjastot. Panimo työllistää seitsemän henkilöä. Vuonna 2014 vuosituotannoksi raportointiin 850 000 litraa olutta, siideriä ja lonkeroa.


title: Saimaan Juomatehdas

text: Panimon toimitusjohtaja oli Pertti Oksa, joka myös omisti panimon yrityksensä Oxa Oy:n kautta. Pertti Oksa kuoli 4. maaliskuuta 2015.


title: Saimaan Juomatehdas

text: Saimaan Juomatehtaan historia on aina ollut kytköksissä omistaja Pertti Oksaan. Oksa aloitti oluen pientuotannon vuonna 1995 perustamalla pienpanimo Naapurin. Panimotoiminta Lappeenrannassa alkoi nimellä Saimaan Panimo vuonna 1999. Aluksi panimo tuotti pieniä määriä tuotteita paikallisille markkinoille.


title: Saimaan Juomatehdas

text: Vuosina 2009-2011 panimon tuotanto kasvoi voimakkaasti. Yritys aloitti vuonna 2011 oluen jakelun Hartwall-konsernin kautta. Oluen siirtyessä valtakunnallisesti saataville, kasvoi kysyntä edelleen ja uudet tuotantotilat avattiin Mikkeliin keväällä 2013.


title: Saimaan Juomatehdas

text:
Panimon myynti on hyötynyt julkisuudesta monella tapaa: Marsalkka luomuvehnä -tuote voitti vuonna 2012 Helsingin Sanomien oluttestin. Yllättävää vetoapua myynnilleen yritys sai myös vuoden 2012 lopulla, kun Yleisradio tuotti lyhytelokuvan, jossa Marsalkka Carl Gustaf Emil Mannerheimia esitti tumma mieshenkilö. Asiasta syntyi pienimuotoinen kohu, jolloin osuvasti nimetty Marsalkka tumma-olut sai selvän myyntipiikin.
Saimaan Juomatehdas valmistaa valtakunnalliseen jakeluun neljää tuotetta, jotka on nimetty yhteisen Marsalkka-tuotenimen alle. Tuotteet ovat Marsalkka Vaalea, Tumma, Luomuvehnä ja Luomukarpalo. Alkossa panimon tuotteita on saatavilla neljä, joukossa Luostari Dubbel, yhteistyössä Valamon Luostarin kanssa toteutettu luostariolut, jota panimo kutsuu maailman ainoaksi ortodoksiluostariolueksi.


title: Sauber C31

text: Sauber C31 on sveitsiläisen Formula 1 -tiimi Sauberin käyttämä auto kaudella 2012. Auton suunnittelua johti tallin silloinen tekninen johtaja James Key. Auto julkistettiin virallisesti 6. helmikuuta. Key ilmoitti jättävänsä tallin muutamaa päivää ennen auton julkistamista. Autoa kuljettavat japanilainen Kamui Kobayashi ja meksikolainen Sergio Pérez.Testikuljettajana toimi Esteban Gutiérrez, joka pääsi ajamaan Intian GP:n perjantain ensimmäisissä harjoituksissa.


title: Sauber C31

text: Kautta edeltäneissä testeissä auto osoittautui kohtalaisen hyvävauhtiseksi.


title: Beacon-luokka

text: Beacon-luokka oli Britannian kuninkaallisen laivaston potkurilla varustettu tykkiveneluokka, johon kuului kahdeksantoista nelitykkistä alusta. Luokan alukset valmistettiin 1860-luvun lopulla.


title: Beacon-luokka

text:
Luokan suunnitteli laivaston pääsuunnittelija Edward Reed korvaamaan Krimin sotaan valmistettuja tykkiveneitä, jotka tuoreesta puusta valmistettuina olivat alkaneet lahoamaan koneiden ollessa kuitenkin käyttökelpoisia. Romutettavien alusten koneet pelastettiin ennen romuttamista, ja ne siirrettiin Beacon-luokan aluksiin, jotka saivat siten voimanlähteikseen kaksi kaksisylinteristä pitkittäin asennettua höyrykonetta.
Luokan alusten rungot valmistettiin rautarungolle, joka päällystettiin teakilla ja kuparilla. Tämä aiheutti puheet komposiittialuksista.


title: Beacon-luokka

text: Alusten aseistukseksi suunniteltiin kahta 64 naulan 56 cwt MLR -tykkiä ja kahta 20 naulan BL -tykkiä, mutta niihin asennettiin yksi seitsemän tuuman MLR -tykki, yksi 64 naulan 56 cwt MLR -tykki, kaksi 20 naulan BL-tykkiä sekä kaksi konekivääriä.


title: Thoralf Glad

text: Thoralf Johan Glad (1. helmikuuta 1878 Oslo – 19. heinäkuuta 1969 Oslo) oli norjalainen kiljapurjehtija. Hän kuului kultaa voittaneeseen "Taifun"-joukkueeseen vuoden 1912 kesäolympialaisissa Tukholmassa kahdeksan metrin luokassa.


title: Torleiv Corneliussen

text: Torleiv Schibsted Corneliussen (25. heinäkuuta 1890 Oslo – 29. huhtikuuta 1975 Oslo) oli norjalainen kilpapurjehtija. Hän kuului vuoden 1912 kesäolympialaisissa Tukholmassa kultaa kahdeksan metrin luokassa voittaneeseen "Taifun"-joukkueeseen.


title: Gaston Thubé

text: Gaston Marie Thubé (16. lokakuuta 1876 Châteaubriant – 22. kesäkuuta 1974 Pariisi) oli ranskalainen kilpapurjehtija. Hän kuului vuoden 1912 kesäolympialaisissa Tukholmassa kultaa kuuden metrin luokassa voittaneeseen "Mac Miche" -joukkueeseen. Samaan joukkueeseen kuuluivat Amédée ja Jacques Thubé, jotka olivat hänen veljiään.


title: Curt Andstén

text: Curt Magnus Wilhelm Andstén (12. syyskuuta 1881 Helsinki – 1. kesäkuuta 1926 Helsinki) oli suomalainen kilpapurjehtija. Hän kuului vuoden 1912 kesäolympialaisissa Tukholmassa "Örn-2"-joukkueeseen, joka sijoittui kahdeksan metrin luokassa neljännelle sijalle. Hänen kanssaan samassa joukkueessa oli muiden muassa hänen veljensä Jarl Andstén.


title: Eileen Wilson (teatterinäyttelijä)

text: Eileen Wilson (alk. Julia Mary Tierney; 19. huhtikuuta 1896 – 12. elokuuta 1942) oli yhdysvaltalainen teatterinäyttelijä.


title: Eileen Wilson (teatterinäyttelijä)

text: Eileen syntyi nimellä Julia Mary Tierney New Yorkissa vuonna 1896 Thomas ja Mary Tierneylle. Hän aloitti teatteriuransa 1910-luvun alussa. Wilson näytteli tulevan aviomiehensä, näyttelijä William Powellin kanssa näytelmässä "Within the Law" (1913–1915).


title: Eileen Wilson (teatterinäyttelijä)

text: Wilson meni Powellin kanssa naimisiin vuonna 1915. He saivat yhden pojan, William David Powellin, joka syntyi 27. helmikuuta 1925. Powellit erosivat 15 aviovuoden jälkeen vuonna 1930. Heidän pojastaan William David Powellista tuli televisiokäsikirjoittaja ja -tuottaja. Poika kärsi loppuvuosinaan masennuksesta, hepatiitista ja munuaisongelmista, jotka pakottivat hänet lopettamaan kirjoittamisen. Hän teki itsemurhan 43-vuotiaana 13. maaliskuuta 1968 puukottamalla itseään.


title: Eileen Wilson (teatterinäyttelijä)

text: Wilson siirtyi Broadwaylle vuonna 1917. Broadway-uransa aikana hän näytteli esimerkiksi näytelmissä "Under Pressure" (1918), "The Lady of the Lamp" (1920), "The Little Spitfire" (1926–1927) ja "Peter Flies High" (1931).


title: Eileen Wilson (teatterinäyttelijä)

text: Eileen Wilson kuoli 46-vuotiaana 12. elokuuta 1942 New Yorkissa. Hänet haudattiin Forest Lawn Memorial Parkin hautausmaalle Kalifornian Glendaleen "Garden of Memory" -alueelle.


title: Kytheran lentoasema

text: Kytheran lentoasema ”Aléxandros Aristotélous Onásis” (, , YPA: ΚΑΚΘΩ) on kansallinen lentoasema Kytheran saarella Kreikassa.


title: Kytheran lentoasema

text: Lentoasema avattiin vuonna 1972, vaikka ensimmäinen lentokone laskeutui sinne jo 20. joulukuuta 1971. Lentoaseman kiitotiellä on pituutta 1 461 metriä ja leveyttä 30 metriä. Asema sijaitsee 319 metrin korkeudessa merenpinnasta. Lentoasemalla on yksi matkustajaterminaali, rahtiterminaali sekä 3–4 lentokoneen pysäköintipaikkaa. Lentoasema on omistettu Aléxandros Onásikselle, Aristotélis Onásiksen pojalle, joka menehtyi lento-onnettomuudessa vuonna 1973.


title: Kytheran lentoasema

text: Kreikkalainen Olympic Air operoi lentoasemalle säännöllisesti Ateenasta. Lentoasemalta on matkaa Kytheran saaren suurimpaan keskukseen Potamókseen noin kahdeksan kilometriä ja Kytheran kylään eli Chóraan noin 24 kilometriä.


title: Abderrazak Hamdallah

text: Abderrazak Hamdallah (, s. 17. joulukuuta 1990 Safi) on marokkolainen jalkapalloilija. Hyökkääjänä pelaava Hamdallah edustaa Kiinan Superliigassa Guangzhouta.


title: Abderrazak Hamdallah

text: Hamdallah on edustanut Marokon alle 23-vuotiaiden maajoukkuetta vuosina 2010–2012. Hän oli tärkeässä roolissa Marokon karsiessa pääsystä alle 23-vuotiaiden Afrikan-mestaruuskisoihin, tehtyään kolme maalia karsinnoissa. Hän ei kuitenkaan pelannut kisoissa.


title: Abderrazak Hamdallah

text: Marokon maajoukkueessa Hamdallah pelasi ensi kerran 29. helmikuuta 2012 harjoitusottelussa Burkina Fasoa vastaan.


title: Täpläpöllö

text: Täpläpöllö ("Strix occidentalis") on pöllöihin kuuluva lintu. Sitä tavataan Kanadassa, Meksikossa ja Yhdysvalloissa.


title: Täpläpöllö

text: Sen elinpiiriä ovat boreaaliset, lauhkeat, subtrooppiset ja trooppiset metsät.


title: Täpläpöllö

text: Se painaa keskimäärin noin 600 grammaa.


title: Täpläpöllö

text: Täpläpöllö on ulkonäöltään kuin amerikanviirupöllö mutta sillä on alapuolella ristimäisiä merkkejä, kun taas amerikanviirupöllöllä on rinnassa viiruja ja vatsassa raitoja. Viirupöllöt ovat lisäksi suurempia ja harmaampia kuin täplöpöllöt. Viirupöllöt ovat aggressiivisempina karkottaneet alalajeja occidentalis ja caurina. Vaikka nämä kaksi lajia voivat risteytyä alueilla, joilla syrjäyttämistä tapahtuu, ne ovat geneettisesti erilaisia, sillä ne eroavat toisistaan 13,9-prosenttisesti tietyissä geenisekvensseissä.


title: Täpläpöllö

text: Täpläpöllöllä on seuraavat alalajit:


title: Täpläpöllö

text: Alalajin "Strix occidentalis lucida" suurin populaatio on Gilan kansallismetsässä Gila Wilderness -alueella.


title: Hidehiko Yoshida

text: Hidehiko Yoshida (s. 3. syyskuuta 1969 Ōbu, Aichi, Japani) on japanilainen entinen vapaaottelija ja judoka. Hän saavutti judourallaan muun muassa olympiakultaa vuoden 1992 kesäolympialaisissa sekä maailmanmestaruuden vuonna 1999. Yoshida siirtyi vapaaottelun pariin vuonna 2002 ja otteli pääosin PRIDE Fighting Championshipsissä. Hän otteli muun muassa Royce Gracie vastaan Pride Shockwave 2003 tapahtumassa, sekä vuoden 2008 judon olympiakultamitalistia Satoshi Ishiita vastaan Dynamite!! 2009 tapahtumassa.


title: Mount Adams

text: Mount Adams on Yhdysvaltojen Washingtonin osavaltiossa sijaitseva Kaskadivuoristoon kuuluva kerrostulivuori. Sen korkeus merenpinnan tasosta on 3 742 metriä. Se on purkautunut viimeksi noin tuhat vuotta sitten.


title: Mount Jefferson (Oregon)

text: Mount Jefferson on Yhdysvaltojen Oregonin osavaltiossa sijaitseva Kaskadivuoristoon kuuluva kerrostulivuori. Sen korkeus merenpinnan tasosta on 3 199 metriä. Meriwether Lewis ja William Clark nimesivät vuoren silloisen Yhdysvaltain presidentin Thomas Jeffersonin mukaan.


title: Mount Jefferson (Oregon)

text: Viimeinen suuri purkaus tapahtui 35 000 – 100 000 vuotta sitten ja sen tuhkaa satoi Idahossa asti. Vuoren rinteille on viime vuosisatojen aikana muodostunut useita pieniä järviä moreenimuodostumien padottua jokilaaksoja. 1900-luvulla on ollut joitakin tulvia ja lahareita, jotka ovat johtuneet näiden muodostumien hajoamisesta.


title: Glacier Peak

text: Glacier Peak on Yhdysvaltojen Washingtonin osavaltiossa sijaitseva Kaskadivuoristoon kuuluva kerrostulivuori. Sen korkeus merenpinnan tasosta on 3 213 metriä. Alueen alkuperäiskansat ovat havainneet uusimman purkauksen parisataa vuotta sitten. Vuoren rinteillä on kuumia lähteitä.


title: Brasilianpöllö

text: Brasilianpöllö ("Strix hylophila") on pöllöihin kuuluva lintu. Sitä tavataan lähinnä Brasiliassa ja kauempana sisämaassa Paraguayssa sekä Argentiinan koillisosassa.


title: Brasilianpöllö

text: Brasilianpöllö on harvoja Etelä-Amerikassa esiintyviä viirupöllöjen sukuun kuuluvia lintuja. Se karttaa ihmistä ja on luultavasti melko harvinainen, siksi sitä on tutkittu hyvin vähän. Siksi myös luokitus viirupöllöihin voi olla vain väliaikainen, kunnes pöllöstä saadaan enemmän tietoa.


title: Brasilianpöllö

text: Brasilianpöllö on keskikokoinen, 33–38 senttimetriä, ja painaa 285–340 grammaa. Sen vartalo ja rinta ovat ruosteenruskeat, ja siinä on ruskea raidoitus. Sen silmät ovat tummat ja pää ruosteenruskea. Selkäpuolella niillä on vaaleanruskea raidoitus. Brasilianpöllön ääni on matalaa murahtelua, vähän kuin sammakolla.


title: Brasilianpöllö

text: Brasilianpöllö saalistaa lähinnä hyönteisiä, myyriä ja hiiriä, ja joskus se syö myös pieniä lintuja sekä eräitä matelijoita. Ne suosivat tiheitä metsiä, missä ne elävät aluskasvillisuuden joukossa. Metsien hävittäminen tämän linnun esiintymisalueella on vaaraksi sille, ja siksi IUCN on luokitellut sen silmälläpidettäväksi.


title: Brasilianpöllö

text: Brasilianpöllön pesimäaika on elo-lokakuussa. Sen pesä on puunkolossa. Se hautoo keskimäärin 29 päivää. Poikaset lähtevät pesästä viisiviikkoisina, ja ne itsenäistyvät suunnilleen neljän kuukauden ikäisinä.


title: Brasilianpöllö

text: Sen elinpiiriä ovat lauhkeat, subtrooppiset ja trooppiset kosteat alavat ja vuoristometsät sekä puutarhat ja kaupunkialueet.


title: Anders Kulläng

text: Anders Kulläng (23. syyskuuta 1943 Karlstad, Ruotsi – 28. helmikuuta 2012 Huay Yang, Thaimaa) oli ruotsalainen ralliautoilija. Hän voitti vuonna 1980 Ruotsin rallin.


title: Anders Kulläng

text: Kulläng osallistui urallaan 45 MM-osakilpailuun. Hän sijoittui vuonna 1980 kuljettajien MM-sarjassa viidenneksi yhdellä voitolla.


title: Anders Kulläng

text: Kulläng aloitti ralliuransa 1962. Myöhemmin Kullängillä oli Ruotsissa oma rallikoulu, jossa hänen oppilaitaan olivat muun muassa Colin McRae ja Sébastien Loeb.


title: Anders Kulläng

text: Kulläng hukkui Thaimaassa.


title: Arrow-luokka

text: Arrow-luokka oli Britannian Kuninkaallisen laivaston potkurilla varustettu alusluokka, johon kuului kuusi kuusitykkistä alusta. Alukset luokiteltiin valmistuessaan vuonna 1854 yhteysaluksiksi, mutta ne luokiteltiin vuonna 1856 toisen luokan tykkiveneiksi.


title: Arrow-luokka

text: Krimin sota edellytti Itämeren ja Mustanmeren matalissa rannikkovesissä toimintakykyisten alusten valmistamista. Luokan kuusi puurunkoista, potkurein varustettu alusta valmistettiin vuonna 1854 Amiraliteetin suunnittelutoimiston piirustusten pohjalta. Alusten valmistus toteutettiin kahdella kaupallisella Thames-joen varrella sijainneella telakalla: R & H Greenin Blackwallin telakalla ja C. J. Mare and Companyn telakalla Leamouthissa.


title: Arrow-luokka

text: Alusten höyrykoneina oli 160 hevosvoiman kaksisylinterinen yksivaihe moottori, jolla pyöritettiin yhdessä akselissa ollutta potkuria. Lisäksi alukset oli varustettu parkkitakilalla. Niiden aseistuksena oli kaksi 68 naulan 95 cwt Lancaster MLR -tykkiä ja neljä 32 naulan 25 cwt -tykkiä.


title: Boström

text: Boström on muun muassa seuraavien henkilöiden sukunimi:


title: HMS Lively (1900)

text: HMS Lively oli Britannian Kuninkaallisen laivaston Lively-luokan torpedovenehävittäjä.


title: HMS Lively (1900)

text: Alus tilattiin 30. maaliskuuta 1899 Laird, Son and Companyltä Birkenheadistä, jolloin sen valmistumisajaksi määrättiin 15 kuukautta. Sen köli laskettiin 20. kesäkuuta 1899 telakkanumerolla 639 ja alus laskettiin vesille 14. heinäkuuta 1900. Alus otettiin palvelukseen huhtikuussa 1902.


title: HMS Lively (1900)

text: "HMS Lively" siirrettiin marraskuussa 1904 Välimerelle, mistä se palasi Britteinsaarille 1906. Se osallistui ensimmäiseen maailmansotaa. Alus myytiin 1. heinäkuuta 1920 romutettavaksi S. Castlelle Plymouthiin.


title: Made in Germany (Amon Düül II)

text: Made in Germany on Amon Düül II -yhtyeen studioalbumi vuodelta 1975. Se on konseptialbumi, jonka aiheena on Saksan historia. Musiikillisesti albumi on monivivahteinen ottaen vaikutteita monista musiikkigenreistä, kuten hard rockista, kaupallisesta popista, klassisesta musiikista, jazzista sekä elektronisesta musiikista.


title: Made in Germany (Amon Düül II)

text: Alun perin se julkaistiin tupla-albumina Manner-Euroopassa, mutta Britannian ja Pohjois-Amerikan markkinoille siitä julkaistiin yhden levyn lyhennetty versio, koska Atlantic Recordsin johtaja Ahmet Ertegün ei juutalaisena halunnut julkaista albumia sellaisenaan natsi-viitteineen. Tämän vuoksi albumin konsepti ja jatkumo kärsi eikä albumista tullut yhtyeen toivomaa menestystä Pohjois-Amerikassa.


title: Made in Germany (Amon Düül II)

text: CD-painokset Castlen versiota lukuun ottamatta sisältävät kaikki tupla-albumiversion kappaleet.sekä:


title: HMS Sprightly (1900)

text: HMS Sprightly oli Britannian Kuninkaallisen laivaston Lively-luokan torpedovenehävittäjä.


title: HMS Sprightly (1900)

text: Alus tilattiin 30. maaliskuuta 1899 Laird, Son and Companyltä Birkenheadistä, jolloin sen valmistumisajaksi määrättiin 16 kuukautta. Sen köli laskettiin 20. kesäkuuta 1899 telakkanumerolla 640 ja alus laskettiin vesille 25. syyskuuta 1900. Alus otettiin palvelukseen maaliskuussa 1902.


title: HMS Sprightly (1900)

text: "HMS Sprightly" siirrettiin marraskuussa 1904 Välimerelle, mistä se palasi Britteinsaarille 1906. Se osallistui ensimmäiseen maailmansotaa. Alus myytiin 1. heinäkuuta 1920 romutettavaksi S. Castlelle Plymouthiin.


title: Metyylimetakrylaatti

text: Metyylimetakrylaatti (CHO) on metakryylihapon metyyliesteri. Sitä käytetään pääasiassa muovien valmistuksessa.


title: Metyylimetakrylaatti

text: Metyylimetakrylaatti on huoneenlämpötilassa kirkasta nestettä. Yhdiste liukenee vain vähäisissä määrin veteen, mutta paremmin orgaanisiin liuottimiin kuten etanoliin, asetoniin ja dietyylieetteriin. Aine reagoi helposti muodostaen polymeerejä. Tämän vuoksi metyylimetakrylaatin joukkoon lisätään hydrokinonia, 4-metoksifenolia (hydrokinonin metyylieetteri) tai dimetyyli-t-butyylifenolia.


title: Metyylimetakrylaatti

text: Metyylimetakrylaattia valmistetaan tavallisemmin niin kutsutulla asetonisyanohydriinimenetelmällä, jota on käytetty vuodesta 1937 asti. Prosessin ensimmäisessä vaiheessa asetoni reagoi vetysyanidin kanssa muodostaen asetonisyanohydriiniä. Seuraavassa vaiheessa asetonisyanohydriini reagoi väkevän rikkihapon kanssa muodostaen tuotteena metakryyliamidisulfaattia. Tämän jälkeen seuraa joko hydrolyysi tai metanolyysi metakryylihapoksi ja sivutuotteena muodostuu ammoniumvetysulfaattia. Metakryylihappo voidaan esteröidä metanolin kanssa metyylimetakrylaatiksi.


title: Metyylimetakrylaatti

text: Koska asetonisyanohydriiniprosessi tuottaa huomattavasti ammoniumvetysulfaattia sivutuotteena, on pyritty kehittämään myös muita menetelmiä metyylimetakrylaatin valmistamiseksi. Kehitettyjä prosesseja ovat muun muassa isobuteenin hapetus metakroleiiniksi ja edelleen metakryylihapoksi ja esteröinti, sekä yhdisteen valmistus propyynistä, hiilimonoksidista ja metanolista tai propeenista tai eteenistä, hiilimonoksidista ja vedestä. Myös yhdisteen valmistamista metyylipropionaatista ja formaldehydistä on tutkittu.


title: Metyylimetakrylaatti

text: Valmistettu metyylimetakrylaatti käytetään pääasiassa akryylimuovien, kuten polymetyylimetakrylaatin valmistamiseen. Metyylimetakrylaattia käytetään myös kopolymeerien valmistuksessa. Metyylimetakrylaattipolymeerit ovat kovia ja niitä käytetään esimerkiksi hammaslääketieteessä proteeseina.


title: HMS Express (1896)

text: HMS Express oli Britannian Kuninkaallisen laivaston lunastama Laird, Son and Companyn suunnittelema ja toteuttama torpedovenehävittäjä eli niin sanottu valmistajan spesiaali.


title: HMS Express (1896)

text: Laird, Son and Company Birkenheadistä suunnitteli ja valmisti aluksen. Sen köli laskettiin 1. joulukuuta 1896 telakkanumerolla 629 ja alus laskettiin vesille 11. joulukuuta 1897. Alus otettiin palvelukseen joulukuussa 1902.


title: HMS Express (1896)

text: "HMS Express" palveli kotivesillä ja se osallistui ensimmäiseen maailmansotaa. Alus myytiin 17. maaliskuuta 1920 G. Clarksonille Whitbyhyn.


title: Analog Worms Attack

text: Analog Worms Attack on ranskalaisen tuottajan Mr. Oizon ensimmäinen täyspitkä studioalbumi. Se julkaistiin 11. lokakuuta 1999. Nimensä albumi sai siitä, että sen tekemiseen käytettiin ainoastaan vanhoja analogisia laitteita kuten Korg MS-20-syntetisaattoria.


title: Paul Jerima

text: Paul Jerima (synt. Jefimow, myös Jefimoff, 29. joulukuuta 1892 Helsinki – 30. elokuuta 1954 Helsinki) oli suomalainen yritysjohtaja, graafikko ja urheilija, joka työskenteli pitkään Oy Tilgmann Ab:n palveluksessa. Urheilu-urallaan hän voitti useita pikajuoksun Suomen-mestaruuksia sekä edusti Suomen jalkapallomaajoukkuetta sen kaikkien aikojen ensimmäisessä maaottelussa vuonna 1911. Kuvataiteilijana Jerima tunnetaan parhaiten joulukorteistaan.


title: Paul Jerima

text: Jerima voitti 100 ja 200 metrin Suomen mestaruudet vuosien 1913 ja 1914 Kalevan kisoissa Helsingissä sekä Porissa vuonna 1915. Myöhemmin kävi ilmi, että Jerima oli voittaessaan Venäjän kansalainen, ja hänet tuomittiin menettämään kaikki henkilökohtaiset mestaruutensa. Suomen kansalaisena Jerima voitti myöhemmin 4×100 ja 4×400 metrin viestimestaruudet vuonna 1919 HIFK:n joukkueessa. Jalkapalloilijana Jerima edusti HIFK:n lisäksi Helsingin Sportia. Hän pelasi urallaan yhden A-maaottelun 22. lokakuuta 1911, jolloin Suomi kohtasi Ruotsin kaikkien aikojen ensimmäisessä maaottelussaan. Jerima vei maalillaan Suomen 2–0-johtoon viiden minuutin pelin jälkeen, mutta lopulta ottelu päättyi Ruotsin 5–2-voittoon.


title: Paul Jerima

text: Oppikoulun jälkeen Jerima opiskeli Suomen Taideakatemian koulussa ja Taideteollisessa keskuskoulussa. Vuonna 1918 hän aloitti Öflund & Pettersonin litografisen osaston päällikkönä, ja jatkoi myöhemmin tehtävässä yhtiön yhdistyttyä Tilgmannin kanssa 1921. Vuonna 1931 Jerima nimitettiin Tilgmannin tekniseksi ja taiteelliseksi johtajaksi, ja 1935 apulaisjohtajaksi. Yhtiön varatoimitusjohtaja hänestä tuli 1945. Lisäksi Jerima toimi opettajana Taideteollisessa oppilaitoksessa ja vaikutti useissa graafisen alan järjestöissä. Kuvittajana hänet tunnetaan mainosjulisteiden lisäksi erityisesti 1920–1930-lukujen joulukorteistaan, jotka Jerima signeerasi nimellä ”JEF”.


title: Paul Jerima

text: Jerima kuoli lyhyen sairauden jälkeen 61-vuotiaana elokuussa 1954.


title: HMS Arab (1901)

text: HMS Arab oli Britannian Kuninkaallisen laivaston lunastama J. & G. Thomsonin suunnittelema ja telakan ostaneen J & G Thomsonin toteuttama torpedovenehävittäjä eli niin sanottu valmistajan spesiaali.


title: HMS Arab (1901)

text: Sen köli laskettiin 5. maaliskuuta 1900 telakkanumerolla 299 ja alus laskettiin vesille 9. helmikuuta 1901. Alus valmistui tammikuussa 1903.


title: HMS Arab (1901)

text: "HMS Arabin" koeajot alkoivat 11. maaliskuuta ja ne päättyivät 27. toukokuuta 1901. Koeajojen aikana alus ei saavuttanut sopimuksessa mainittua 33 solmun nopeutta, vaan se jäi 30,5 solmuun. Sopimusrikkomuksen vuoksi lunastussummasta vähennettiin 3000 puntaa, joten aluksen hinnaksi tuli 63642 puntaa. Alus palveli kotivesillä ja se kuului ensimmäisen maailmansodan alkaessa Scapa Flow'n paikallislaivueeseen. Alus myytiin 23. heinäkuuta 1919 romutettavaksi Fryerille Sunderlandiin.


title: HMS Orwell (1898)

text: HMS Orwell oli Britannian Kuninkaallisen laivaston lunastama Laird, Son and Companyn suunnittelema ja toteuttama torpedovenehävittäjä eli niin sanottu valmistajan spesiaali.


title: HMS Orwell (1898)

text: Toukokuussa 1897 aloitti amiraliteetti keskustelut telakoiden kanssa alusten valmistuksesta. Lairdin telakka oli mukana keskusteluissa, joissa tarjottiin 55533 punnalla paranneltua toisintoa jo toimitetuista aluksista. Amiraliteetti hyväksyi tarjouksen pienin muutoksin.


title: HMS Orwell (1898)

text: Sen köli laskettiin 9. marraskuuta 1897 telakkanumerolla 633 ja alus laskettiin vesille 29. syyskuuta 1898. Alus valmistui tammikuussa 1900 ja laivasto osti sen vuotta myöhemmin.


title: HMS Orwell (1898)

text: "HMS Orwellin" savuhormit pidennettiin pian palvelukseen oton jälkeen. Alus siirrettiin huhtikuussa 1900 Välimerelle, mistä se palasi 1906 Britteinsaarille. Se osallistui ensimmäiseen maailmansotaa. Alus myytiin 1. heinäkuuta 1922 romutettavaksi Castlelle Plymouthiin.


title: John Gardberg

text: John Rudolf Gardberg (13. marraskuuta 1899 Turku – 18. marraskuuta 1974 Karjaa) oli suomalainen opettaja ja ruotsin kielellä kirjoittanut paikallishistorian tutkija.


title: John Gardberg

text: Gardberg toimi 1929–1963 Karjaan-Billnäsin yhteiskoulun rehtorina ja historian opettajana ja Åbo Akademin pohjoismaisen kansatieteen dosenttina 1947–1967. Gardberg sai professorin arvonimen 1973.


title: John Gardberg

text: Gardberg julkaisi useita paikallishistoriallisia tutkimuksia lähinnä Kemiön ja Karjaan alueelta.


title: HMS Orwell

text: HMS Orwell on ollut neljän Britannian Kuninkaallisen laivaston aluksen nimenä.


title: Äidinkielen opettajain liitto

text: Äidinkielen opettajain liitto ry (ÄOL) on suomalainen vuonna 1948 perustettu äidinkielen ja kirjallisuuden opettajien järjestö, johon kuuluu noin 2 700 jäsentä kaikilta koulutusasteilta. Sillä on 23 paikallisjärjestöä eri puolilla Suomea.


title: Äidinkielen opettajain liitto

text: Liitto tukee jäseniään opetustyössä, huolehtii ajankohtaisten asioiden tiedottamisesta, seuraa koulutuspolitiikkaa ja toimii jäsentensä yhdyssiteenä. Liitto seuraa äidinkielen ja kirjallisuuden opetuksen tilannetta koko maassa sekä auttaa opettajia erilaisissa opetukseen ja kouluun liittyvissä kysymyksissä. Liiton eläkeläisjäsenet ovat järjestäytyneet Shamaaniklubiksi, joka kokoontuu useita kertoja vuodessa. Myös Suomi toisena kielenä -opettajat ja Suomi-koulujen tuki ry toimivat lähellä ÄOL:oa.


title: Äidinkielen opettajain liitto

text: Liitto julkaisee neljä kertaa vuodessa ilmestyvää "Virke"-jäsenlehteä. Vuosittain julkaistaan myös vuosikirja, joka sisältää artikkeleita jostakin äidinkielen ja kirjallisuuden opetukseen liittyvästä aiheesta. Liitto omistaa myös Laatusana Oy -kustantamon, joka tuottaa materiaalia äidinkielen ja kirjallisuuden opetuksen tueksi.


title: Äidinkielen opettajain liitto

text: Liiton päätöksenteosta vastaa 12-jäseninen hallitus apunaan seitsemän työryhmää. ÄOL on jäsen useissa eri järjestöissä ja tekee yhteistyötä opetushallituksen ja eri pedagogisten järjestöjen kanssa.


title: Ingegerd Lundén

text: Lilly Ingegerd Lundén Cronström (4. maaliskuuta 1912 Turku – 5. helmikuuta 1973) oli suomalainen ruotsin kielellä kirjoittanut kirjailija ja sukututkija.


title: Ingegerd Lundén

text:
Nimellä "Ingegerd Lundén":
Nimellä "Ingegerd Lundén Cronström":


title: Erik Feldt

text: Erik Alexander Feldt (27. maaliskuuta 1904 Tukholma – 2. syyskuuta 1974 Helsinki) oli suomalainen ruotsin kielellä kirjoittanut kirjailija ja opettaja.


title: Erik Feldt

text: Ruotsissa syntynyt Feldt muutti 1917 äitinsä kanssa asumaan Vaasaan. Hän pääsi ylioppilaaksi 1924 Vaasan ruotsalaisesta lyseosta ja valmistui filosofian kandidaatiksi 1930 Helsingin yliopistosta. Feldt toimi opettajana Tammisaaren ruotsalaisessa yhteiskoulussa ja Helsingin ruotsalaisessa iltaoppikoulussa sekä pisimpään Helsingin saksalaisessa koulussa. Feldt jäi eläkkeelle 1960.


title: Erik Feldt

text: Feldt kirjoitti 1930-luvulla Vasabladet- ja Hufvudstadsbladet-lehtiin matkakirjeitä nimimerkillä "Campus". Hän julkaisi 1970-luvulla kaksi omakustannekirjaa. Hänen kirjallisessa jäämistössään oli myös useita kuunnelma- ja näytelmäkäsikirjoituksia.


title: Mekan metro

text: Mekan metro, virallisesti Al Mashaaer Al Muqaddassah Metro, on Mekan () kaupungissa Saudi-Arabiassa toimiva korotettua rataa käyttävä raskas raideliikennepalvelu.


title: Mekan metro

text: Muslimeille pakollinen hadž-pyhiinvaellus ja suositeltava umra-pyhiinvaellus aiheuttavat jatkuvasti suuria liikenneongelmia Mekan kaupungissa. Saudi-Arabian hallitus ja Mekan kaupungin johto pyrkivät kehittämään kaupunkia paremmin kasvavaan pyhiinvaeltamiseen sopivaksi. Tämän projektin yhtenä osana kaupunkiin päätettiin toteuttaa metro, jolla pyhiinvaeltajat voivat liikkua pyhiinvaelluksen rituaaleihin liittyvien paikkojen välillä. Kaupungissa on ollut vaikea löytää taksia hadžin aikana ja saudit arvioivat, että metro poistaa 53 000 linja-autoa Mekan kaduilta.


title: Mekan metro

text: Ensimmäisessä vaiheessa metro koostuu yhdestä linjasta, joka yhdistää pyhiinvaelluksessa tärkeät paikat, eli Arafat-vuoren, Muzdalifan ja Minan. Linjalla on yhdeksän asemaa, jotka sijaitsevat erikoisesti lyhyillä etäisyyksillä kolmen ryhmissä edellämainituissa kolmessa paikassa. Rata kulkee korotetulla betonikouruväylällä 8–10 metrin korkeudessa. Asemilla on pitkät lastaussillat, joilla pyhiinvaeltajat odottavat pääsyä junaan, ja laitureilla on Westinghousen toimittamat laituriovet. Raideleveys on 1 435 mm, virta otetaan Siemensin toimittamasta radan yläpuoliseen ajolankaan perustuvasta 1 500 V tasavirtajärjestelmästä ja metro on automaattinen ilman kuljettajia. Linjan suunniteltu kapasiteetti on 72 000 matkustajaa tunnissa. Hadžin aikana metro nousee viikon ajaksi maailman eniten käytetyksi metroksi.


title: Mekan metro

text: Metron vaunusto koostuu alumiinisista 12-vaunuisista Kiinassa Changchun Railway Vehiclesin valmistamista junayksiköistä, joista yhteen mahtuu 3 800 henkeä täyteen lastattuna. Yhdessä junassa on kahdeksan moottorivaunua ja neljä liitevaunua. Yhden vaunun pituus on 22,3 metriä ja leveys 3 metriä. Junayksiköitä on yhteensä 204 kappaletta.


title: Mekan metro

text: Metron pääurakoitsijana toimi kiinalainen China Railway Construction Corp helmikuussa 2009 solmitun sopimuksen mukaan. Metro valmistui ennätysnopeasti 21 kuukauden aikana projektin aloituksesta rajoitetun liikenteen aloittamiseen.


title: Mekan metro

text: Metron ensimmäistä linjaa on suunniteltu pidettäväksi Masjid al-Haramille, ja linjastoa on suunniteltu laajennettavan neljällä uudella linjalla, jotka toisivat yhteyden Jeddan kansainväliselle lentokentälle, Mekan ja Medinan välillä liikennöiville Haramainin suurnopeusjunille (rata on rakenteilla), pysäköintialueille ja lisäksi tarkoitus on toteuttaa suoria yhteyksiä nykyisen linjan palvelemille alueille.


title: Wang Shu

text: Wang Shu (; s. 4. maaliskuuta 1963 Ürümqi, Kiina) on kiinalainen arkkitehti. Hän on voittanut urallaan Pritzker-palkinnon.


title: Wang Shu

text: Wang syntyi Ürümqissä 1963. Hän valmistui 1988 maisteriksi Nanjingin teknillisestä instituutista. Wangin ensimmäinen työ oli etsiä Hangzhoun Zhejiangin kuvataideakatemiasta vanhoja rakennuksia, jotka olivat kunnostuksen tarpeessa. Hänen ensimmäinen rakennuksensa oli 1990 Hainingiin valmistunut nuorisotalo. Wang perusti 1997 vaimonsa Lu Wenyun kanssa Hangzhouhun oman toimiston, Amateur Architecture Studion.


title: Wang Shu

text: Wangin läpimurtotyö oli Suzhoun yliopiston Wenzheng Collegen kirjastorakennus, joka valmistui 2000. Hän sai siitä Kiinan arkkitehtuuripalkinnon. Wangin seuraavat työt valmistuivat Ningboon ja Hangzhouhun. Vuonna 2005 valmistui Ningbon nykytaiteen museo ja 2004–2007 kahdessa vaiheessa toteutettu Kiinan taideakatemian Xiangshanin kampus. Wang voitti 2004 kansainvälisen suunnittelukilpailun Ningbon museon rakentamiseksi. Museo valmistui 2008. Wang palkittiin Pritzker-palkinnolla 2012.


title: Wang Shu

text: Wangin työt ovat moderneja, mutta toisin kuin monet Wangin aikalaiset hän hakee inspiraationsa perinteisestä kiinalaisesta arkkitehtuurista eikä länsimaisesta tyylistä. Hän on kritisoinut Kiinan rakennusbuumia, joka hävittää perinteiset kaupunkiasumukset uusien tieltä. Wang kehitti toimistossaan rakennustapaa, jossa hän käytti purkutyömailta pelastettuja tiiliä ja kiviä. Esimerkiksi Kiinan taideakatemian rakennuksiin Wang käytti yli 7 miljoonaa kierrätettyä rakennuselementtiä.


title: Nokia Lumia 610

text: Nokia Lumia 610 on matkapuhelinvalmistaja Nokian valmistama kosketusnäytöllinen älypuhelin, joka toimii Windows Phone -käyttöjärjestelmällä. Nokia Lumia 610 on suunnattu erityisesti nuorille, ja se on halvin Nokian Lumia-puhelimista. Suomessa puhelimen myynti alkoi 18. toukokuuta 2012. Nokia Lumia 610 esiteltiin helmikuussa 2012 Mobile World Congress -tapahtumassa Barcelonassa.


title: Nokia Lumia 610

text: Helmikuussa 2013 Nokia ilmoitti blogissaan, että Windows Phone 7.5 -ohjelmisto päivittyi Windows Phone 7.8:aan. Päivitykset tulivat automaattisesti helmikuun 2013 aikana, mutta ne voidaan tehdä myös manuaalisesti.


title: Väinö Lehtonen (teosofi)

text: Väinö Valdemar Lehtonen (24. syyskuuta 1902 Suoniemi – 7. huhtikuuta 1973 Tampere) oli suomalainen kristosofi ja kirjailija.


title: Väinö Lehtonen (teosofi)

text: Väinö Lehtonen oli kantavana voimana 1940 perustetun P. E:n Kannatusliiton toiminnassa. Tuolloin aatteen nimenä käytettiin termiä teosofis-kristosofia. Myöhemmin alettiin käyttää nimeä "kristosofia". Kristosofia on vapaa aatteellinen yhtymä, jossa ei ole esim. jäsenluetteloita.


title: Väinö Lehtonen (teosofi)

text: P. E:n Kannatusliiton perustivat J. R. Hannula ja hänen mukanaan Ruusu-Risti ry:stä keväällä 1940 erotetut henkilöt.


title: Dagny Gräsbeck

text: Dagny Emilia Gräsbeck (26. huhtikuuta 1898 Bromarv – 27. elokuuta 1976 Houtskär) oli suomalainen ruotsin kielellä kirjoittanut kirjailija.


title: Arvid Jansson

text: Arvid Johan Jansson (8. lokakuuta 1884 Hammarland – 13. toukokuuta 1976 Eckerö) oli suomalainen ruotsin kielellä kirjoittanut kirjailija.


title: Arvid Jansson

text: Arvid Jansson oleskeli siirtolaisena Yhdysvalloissa 1902–1912 ja 1913–1920 sekä Kanadassa 1924–1931 tehden pääasiassa metsä- ja rakennustöitä. Palattuaan pysyvästi Suomeen hän työskenteli Verdandi-vakuutusyhtiön tarkastajana. Jansson julkaisi 1970-luvun alussa neljä omakustannekirjaa omien elämänvaiheittensa pohjalta.


title: Jalkapallon Suomen Cup 1956

text: Jalkapallon Suomen Cup 1956 oli cupin toinen järjestämisvuosi. Kilpailu Antero Nymanin muistopalkinnosta laajeni huomattavasti edellisvuodesta, sillä osanotto-oikeus siihen oli kaikilla seuroilla. Kilpailun nimeksi annettiin "Suomen-Cup" ja kaikkiaan 161 joukkuetta ilmoittautui mukaan. Varsinaiseen kilpailuun, joka käsitti 64 joukkuetta, kelpuutettiin Mestaruus- ja Suomensarjan joukkueet ilman karsintaa. Kun näitä oli ilmoittautunut 27 tarvittiin kaksi karsintakierrosta muiden 37 joukkueen selville saamiseksi. Loppuotteluun, joka pelattiin 28.10. Helsingissä selvisivät yllättäen Suomensarjan joukkueet Pallo-Pojat ja Tampereen Kisatoverit. Ottelun voitti Pallo-Pojat 2- 1 saavuttaen siten cup-mestarin tittelin ja arvokkaan kiertopalkinnon vuodeksi haltuunsa.


title: Jalkapallon Suomen Cup 1956

text: Ottelutuloksissa on esitetty lähteen esittämässä järjestyksessä kotijoukkue ensin tai yläpuolella. Jatkoajallisia tuloksia ei ole erikseen mainittu (lähde ei ole kirjannut niitä).


title: Jalkapallon Suomen Cup 1956

text: Varsinaisen kilpailun 1. ja 2.kierros


title: Jalkapallon Suomen Cup 1956

text:
Cup-mestarit: Heikki Rauhanen, Aarne Hautala, Aulis Huttunen, Viktor Gratschew, Erkki Tienaho, Sakari Vuoristo, Raimo Nieminen, Olavi Hirvonen, Pentti Jokela, Juhani Metsä ja Jouko Manner sekä Matti Ukkola, joka ei voinut osallistua loppuotteluun. Joukkueen valmentaja
oli Pauli Marttala.


title: William de St-Calais

text: William de St-Calais tai Carilef (k.2. tammikuuta 1096) oli keskiaikainen normannimunkki ja Durhamin piispa. Hän sai opetusta Odo Bayeuxlaisen alaisuudessa ja hänestä tuli St Vincent-des-Présin luostarin apotti lähellä Le Mansia.


title: William de St-Calais

text: Williamin isä, jonka nimeä ei tiedetä, tuli jossain vaiheessa munkiksi Saint-Calaisin luostariin. Hänen äitinsä nimi Ascelina tai Anselma tiedetään Durhamin arkistoista.


title: William de St-Calais

text: Kuningas Vilhelm Punaisen sedän Odo Bayeuxlaisen noustua kapinaan tätä vastaan, St-Calaisia pidettiin syyllisenä. Vilhelm asetti piispan syytteeseen maanpetoksesta. Oikeudenkäynnin pöytäkirja De Iniusta Vexacione Willelmi Episcopi Primi on varhaisin tallella oleva aikalaiskuvaus englantilaisesta valtiorikosoikeudenkäynnistä. Hänet karkotettiin maanpakoon vuonna 1088. Normandiassa hänestä tuli Robert II:n neuvonantaja.


title: William de St-Calais

text: St-Calais kuoli 2. tammikuuta 1096. Historioitsija Frank Barlow kuvailee häntä "hyväksi tutkijaksi ja moitteetonta elämää viettäneeksi munkiksi".


title: São Tomé ja Príncipen vaakuna

text: São Tomé ja Príncipen vaakuna on São Tomé ja Príncipen tunnus lipun, kansallislaulun ja moton ohella. Se on otettu käyttöön 1977.


title: São Tomé ja Príncipen vaakuna

text: Vaakunan kilvessä on puu, kilven yläpuolella on tähti. Kilvenkannattajina on haukka ja papukaija.


title: São Tomé ja Príncipen vaakuna

text: Kilven yläpuolella lukee "República Democrática de São Tomé e Príncipe", maan virallinen nimi portugaliksi. Kilven alla on motto "Yhtenäisyys, kurinalaisuus, työ".


title: Ahmed Zuway

text: Ahmed Zuway (; s. 28. joulukuuta 1982 Bengasi, Libya) on libyalainen jalkapalloilija. Hyökkääjänä pelaava Zuway edustaa Tunisian pääsarjassa CA Bizertinia.


title: Ahmed Zuway

text: Zuway aloitti uransa Al-Nasrissa, jossa hän pelasi vuosina 2001–2004. Parhaimmillaan joukkue pelasi CAF Cupissa vuonna 2003, jossa se eteni toiselle kierrokselle. Tuolloin joukkueen matka katkesi Al-Ahlia vastaan yhteismaalein 4–1. Zuway siirtyi kesällä 2004 Al-Ahli Bengasiin. Siirron myötä hän nousi kovaksi maalintekijäksi Libyassa tehtyään kolmen kauden aikana 39 maalia Libyan pääsarjassa.


title: Ahmed Zuway

text: Zuway on pelannut Libyan maajoukkueessa vuodesta 2005 lähtien. Hän oli mukana vuosien 2006 ja 2012 Afrikan-mestaruuskisoissa, mutta ei tehnyt maaliakaan kummassakaan turnauksessa.


title: Senegalin vaakuna

text: Senegalin vaakuna on Senegalin tunnus lipun, kansallislaulun ja moton ohella. Vaakuna on otettu käyttöön vuonna 1960.


title: Senegalin vaakuna

text: Halkoisen kilven oikeanpuoleisessa kentässä on leijona, joka symboloi voimaa. Vasemmassa kentässä on apinanleipäpuu, maan kansallispuu. Sen alla oleva aaltokoro kuvaa Senegal-jokea, josta valtio on saanut nimensä. Kilven yläpuolella on vihreä tähti symboloimassa Afrikan vapautta. Tähti on myös Senegalin lipussa. Kilven alla on tasavallan kansallisritariston merkki. Vaakunaa ympäröi kaksi palmunlehvää.


title: Senegalin vaakuna

text: Nauhassa lehvien ympärillä lukee valtion ranskankielinen motto "Un peuple, un but, une foi", suomeksi "Yksi kansa, yksi päämäärä, yksi usko".


title: Diabulus in Musica

text: Diabulus in Musica on vuonna 2006 perustettu sinfonista metallia soittava yhtye Espanjasta.


title: Sierra Leonen vaakuna

text: Sierra Leonen vaakuna on Sierra Leonen tunnus lipun, kansallislaulun ja moton ohella.


title: Sierra Leonen vaakuna

text: Vaakunan kilven leijona viittaa valtion nimen "leone"-sanaan, joka tarkoittaa leijonaa. Sen lisäksi se kertoo aikaisemmista suhteista Yhdistyneeseen kuningaskuntaan. Leijonan alapuolella olevat aaltokorot kuvaavat Atlanttia. Soihdut symboloivat tiedon avulla saavutettua itsenäisyyttä. Kilvenkannattajina on kaksi leijonaa. Palmut kertovat maalle taloudellisesti tärkeästä palmuöljyn tuotannosta.


title: Sierra Leonen vaakuna

text: Kilven alla on motto "Unity, Freedom, Justice", suomeksi "yhtenäisyys, vapaus, oikeudenmukaisuus".


title: KeuPa HT

text: KeuPa HT (KeuPa Hockey Oy.) on keuruulainen jääkiekkoseura, joka pelaa Suomen toiseksi korkeimmalla sarjatasolla, Mestiksessä. Seura on perustettu 1995, jolloin Keuruun Pallo jääkiekkojaosto irtaantui ja perusti oman jääkiekkoseuran. Seuran nimenä haluttiin säilyttää perinteikäs KeuPa-nimi lisäämällä siihen jääkiekosta kertova lyhenne HT. Edustuskiekkoilun taustalle perustettiin taustayhtiö, Keupa Hockey oy, vuonna 2014.


title: KeuPa HT

text: KeuPa HT nousi Suomi-sarjaan kaudeksi 2011-2012 ja voitti mestaruuden, jolloin KeuPa HT pääsi Mestis-karsintoihin. Karsinnoissa oli KeuPan lisäksi 3 joukkuetta: Leki , Koovee ja HCK. Karsinnoissa KeuPa jäi 3:nneksi jolloin HCK nousi Mestikseen ja Leki piti Mestis paikkansa.


title: KeuPa HT

text: Kaudelle 2012–2013 KeuPa HT lähti puolustamaan mestaruuttaan. KeuPa kuitenkin jäi kolmannelle sijalle ja voitti pronssia. Mestaruuden vei Roki. Mestis-karsinnoissa KeuPa joutui tyytymään kolmanteen sijaan aivan kuten edellisellä kaudella. Seura saavutti ensimmäisen sarjamestaruutensa kaudella 2017-2018.


title: KeuPa HT

text: Kauden 2013-2014 alussa KeuPa HT meinasi luopua sarjapaikastaan huonosta taloustilanteesta ja valmentajan puuttumisen takia. Pelaajat aloittivat rahankeruukampanjan, jotta ensikaudella Suomi-Sarjassa pelaaminen olisi mahdollista. Pelaajat saivat kerättyä puuttuvan summan, ja Suomi-Sarja kausi alkoi Keuruulla. KeuPa HT:n kausi ei kuitenkaan alkanut hyvin, mutta se pääsi playoffeihin juuri ja juuri. Playoffeissa KeuPa raivasi tiensä finaaliin kaataen RoKi:n ja Bewe Tuuskin. Finaaleissa KeuPa voitti FPS:n ja voitti mestaruuden. KeuPa HT haki kauden jälkeen Mestis-paikkaa kaudeksi 2014-2015, ja saikin paikan Mestikseen.


title: Beechcraft 2000 Starship

text: Beechcraft 2000 Starship on modernilla tekniikalla varustettu kevyt kuljetuskone, jossa on kaksi työntävää potkuriturbiinimoottoria, paineistettu runko ja sisäänvedettävät laskutelineet. Starship lensi ensilentonsa 15. helmikuuta 1986. Mallin valmistus lopetettiin vuonna 1995.


title: Beechcraft 2000 Starship

text: Beechcraft 2000 Starship on komposiittirakenteinen lentokone, kovien rasituksien paikoissa on rakenteisiin käytetty titaania.


title: KooKoo-65

text: KooKoo-65 on kouvolalainen jääkiekkoseura, joka pelasi kaudella 2013–2014 Suomen neljänneksi korkeimmalla sarjatasolla II-divisioonassa.


title: KooKoo-65

text: Joukkue pelasi Suomi-sarjassa viimeksi kaudella 2011–2012. Vielä kaudella 2005–2006 seura pelasi Suomen viidenneksi korkeimmalla sarjatasolla III-divisioonassa. Tuolla kaudella se ei hävinnyt yhtään ottelua. Seura on perustettu 5. kesäkuuta vuonna 2005. Seura perustettiin, koska Kuusankosken Puhdin edustusjoukkueen johto sekä valmentajat päättivät perustaa oman seuran juuri, kun paikka Suomi-sarjassa varmistui. Keväällä 2011 KooKoo ja HC Kuusankoski yhdistivät voimansa, jolloin seuran nimeksi tuli KooKoo-65 ja kotihalliksi Kuusankosken jäähalli.


title: Jalkapallon Suomen Cup 1957

text:
Jalkapallon Suomen Cup 1957 oli cupin kolmas järjestämisvuosi. Osanotto-oikeus siihen oli kaikilla seuroilla. Kilpailuun osallistui 160 joukkuetta joista Mestaruus- ja Suomensarjan joukkueet pääsivät ilman karsintaa 64 joukkuetta käsittävään varsinaiseen kilpailuun.
Loppuotteluun selvisi, kuten edellisenä vuonnakin, kaksi Suomensarjalaista, IF Drott Pietarsaaresta ja Kuopion Pallotoverit. Ottelu pelattiin 27.10. Olympiastadionilla. Voittajaksi ja Cupmestariksi selvisi IF Drott jatkoajan jälkeen. Tulos 2-1(1-1,0-1).


title: Jalkapallon Suomen Cup 1957

text: Varsinaisen kilpailun 1. ja 2.kierros


title: Jalkapallon Suomen Cup 1957

text: Puolivälierän uusinta: Karihaaran Tenho - Kokkolan Jymy 6-3


title: Jalkapallon Suomen Cup 1957

text:
Cup-mestarit: Matti Jokinen, Kurt Österberg, Stig Backlund, Aatos Joutsimäki, Rainer Nyman, Holger Strömberg, Eelo Viitanen, Stig Hagberg, Olof Sandsund, Aatos Virkama ja Börje Nygård sekä Helmer Lindqvist, joka ei voinut osallistua loppuotteluun. Joukkueen valmentaja oli
Kurt Martin.


title: Sudanin vaakuna

text: Sudanin vaakuna on Sudanin tunnus lipun, kansallislaulun ja moton ohella. Se on otettu käyttöön vuonna 1969.


title: Sudanin vaakuna

text: Vaakunan lintu on sihteeri, joka on Sudanin alueella tyypillinen lintu. Linnun yläpuolella on valtion arabiankielinen tunnuslause "النصر لنا, An-nasr lana", suomeksi "voitto on meidän". Alhaalla lukee maan virallinen arabiankielinen nimi " جمهورية السودان, Jumhūriyyat as-Sūdān". Valtion vaakuna on myös Sudanin presidentin lipussa.


title: Platonin arvoitus

text: Platonin arvoitus on Holger Thesleffin vuonna 2011 ilmestynyt kirja Platonin filosofiasta. Teoksen on ruotsinkielisestä käsikirjoituksesta yhteistyössä tekijän kanssa suomentanut Pinja Riikonen ja sen on julkaissut Gaudeamus.


title: Platonin arvoitus

text: 1. Lähtökohtia: Arvoituksellinen Platon •Tausta ja elämänvaiheet • Kaikkeuden kaksi tasoa • Platonin tavoitteet • 2. Dialogien luonne ja rakenne: Filosofisten draamojen suullinen tausta • Proosadialogin problematiikkaa • Dialogien yleinen rakenne • Dialogitaide • 3. Menetelmät: Metodeja • Jaettu jana • Dialektiikka • Argumentointi • 4. Ontologia, ideaoppi ja tietoteoria: Ontologisia käsitteitä • Ideaoppi • Tietoteoria ja kieli • 5. Yhteiskunta ja moraali: Ihannevaltio • Toiseksi paras valtio ja lainsäädäntö • Filosofinen ihminen • Hyveet ja tieto • 6. Matematiikka, luonto ja psykologia: Matematiikka • Kosmologia • Fysiikka • Fysiologia ja biologia • Sielu ja filosofinen psykologia • 7. Tunteet, taide ja uskonto: Tunne-elämä • Eros • Mielikuvitus • Luova taide • Uskonto ja eskatologia • 8. Kirjoitusten kronologia ja aitous • 9. Filosofi ja Ateena: Apologia • Kriton • Huomioita Valtion synnystä • Hippias Minor • Ion • Euthyfron • Gorgias • Meneksenos • 10. Filosofi opettajana: Ihannefilosofin esittelyjä • Protagoras • Kharmides • Lysis • Euthydemos • Symposion • Faidon • Metodeja • Lakhes • Menon • Alkibiades I • Kratylos • Hippias Maior • Faidros • Theaitetos • 11. Valtio • 12. Akateemisia askelia: Filosofia • Parmenides • Sofisti • Valtiomies • Timaios • Kritias • Filebos • Luento Hyvästä • Seitsemäs kirje • Valtio- ja yhteiskuntateoria • Lait • 13. Puoliautenttisia ja epäperäisiä teoksia: Dialogeja • Kleitofon • Kilpailijat • Theages • Hipparkhos • Sisyfos • Minos • Epinomis • Alkibiades II • Oikeasta • Hyveestä • Demodokos • Eryksias • Aksiokhos • Halkyon ja muita myöhempiä • Kirjeet (paitsi Seitsemäs) • Määritelmiä • Epigrammit • 14. Platon ja jälkimaailma: Tekstit • Akatemia • Keskiplatonismi • Uusplatonismi • Keskiaika • Renessanssista 1900-luvulle • Nykyaika


title: Talvikynteli

text: Talvikynteli ("Satureja montana") on monivuotinen maustekasvi. Suomessa se ei oikein menesty talven yli avomaalla. Sitä käytetään mausteena esimerkiksi papuihin, makkaraan ja patoihin. Talvikynteli on varpumaisempi ja voimakasaromisempi versio kesäkyntelistä ("Satureja hortensis"). Talvikyntelin lehdet ovat myös tiheämmässä ja usein pienempiä kuin kesäkyntelillä.


title: Robert Kurka

text: Robert Kurka (22. joulukuuta 1921 Cicero, Illinois – 12. joulukuuta 1957 New York, New York) oli yhdysvaltalainen säveltäjä. Hän opiskeli viulunsoittoa Kathleen Parlowin ja Hans Letzin johdolla ja pääsi myöhemmin Columbian yliopistoon, josta hän valmistui "Master of Arts" -arvolla vuonna 1948. Kurka oli säveltäjänä laajalti itseoppinut, mutta hän sai lyhytaikaista opetusta Otto Lueningilta ja Darius Milhaudilta.


title: Robert Kurka

text: Kurka sai muun muassa Guggenheim-stipendin ja palkinnon Kansalliselta taide- ja kirjallisuusinstituutilta. Brandeisin yliopisto myönsi hänelle ensimmäisen "Creative Awardin" hieman ennen hänen kuolemaansa. Kurka opetti City College of New Yorkissa, Queens Collegessa ja Dartmouthissa. Hänen kuolemansa 35-vuotiaana aiheutti leukemia. Hänen tunnetuin teoksensa on postuumisti esitetty ooppera "The Good Soldier Schweik". Hänen musiikkinsa on tyylillisesti uusklassista.


title: Jaamankangas

text: Jaamankangas on glasifluviaalinen reunatasanne Höytiäisen eteläpuolella Kontiolahdella, Liperissä ja Joensuussa. Se on kehittynyt toisen Salpausselän jälkeen noin 9 900-10 000 vuotta sitten. Muodostuma on leveä tasanne, joka nousee 35-45 metriä Höytiäisen pinnan yläpuolelle Jaamankangas päättyy Viinijärvellä, mistä länteen päin reunamuodostuma jatkuu saumaharjuna.


title: Jaamankangas

text: Jaamankangas oli Kontiorannassa sijainneen Pohjois-Karjalan Prikaatin tärkeä harjoitusalue.


title: Jarl Andstén

text: Jarl Oskar Wilhelm Andstén (7. joulukuuta 1884 Helsinki – 2. heinäkuuta 1943 Helsinki) oli suomalainen kilpapurjehtija. Hän kilpaili vuoden 1912 kesäolympialaisissa Tukholmassa "Örn-2"-joukkueessa, joka sijoittui neljänneksi kahdeksan metrin luokassa. Samassa joukkueessa Andsténin kanssa oli muiden muassa hänen veljensä Curt Andstén.


title: Steve Holman

text: Steven Clifton Orlando Holman (s. 2. maaliskuuta 1970 Indianapolis) on yhdysvaltalainen entinen yleisurheilija, joka kilpaili keskimatkojen juoksussa ja kestävyysjuoksussa.


title: Steve Holman

text: Holman juoksi 1 500 metrillä Barcelonan olympialaisissa 1992, joissa hän pääsi välieriin saakka. Hän voitti matkalla vuoden 1992 NCAA:n mestaruuden ja sijoittui seuraavan vuoden halli-MM-kisoissa neljänneksi ajallaan 3.45,59. Holman oli MM-kisoissa 1997 välieränsä seitsemäs 1 500 metrin matkalla eikä päässyt loppukilpailuun, mutta sijoittui 3 000 metrillä kuudenneksi sisäratojen MM-kisoissa 1999. Hän oli vuoden 1999 ulkoratojen maailmanmestaruuskilpailuissa 1 500 metrin matkalla yhdeksäs ja voitti saman matkan Yhdysvaltain-mestaruuden.


title: Steve Holman

text: "Lähde: IAAF"


title: Demokraatti

text: Demokraatti voi tarkoittaa seuraavia:


title: Francisco Sánchez (dominikaanilainen nyrkkeilijä)

text: Francisco Sánchez (s. 2. maaliskuuta 1956) on dominikaanilainen entinen nyrkkeilijä. Hän osallistui Montréalin olympialaisissa 1976 alle 54-kiloisten sarjaan, jossa hän putosi toisella kierroksella hävittyään japanilaiselle Hitoshi Ishigakille.


title: Francisco Sanchez

text: Francisco Sanchez tai on ainakin seuraavien henkilöiden nimi:


title: Teddy Randazzo

text: Alessandro Carmelo "Teddy" Randazzo (13. toukokuuta 1935 Brooklyn, New York – 21. marraskuuta 2003 Orlando, Florida) oli yhdysvaltalainen lauluntekijä. Hänen Bobby Weinsteinin kanssa tekemiään hittejä olivat "Goin' Out Of My Head", "It's Gonna Take a Miracle", "I'm On The Outside (Looking In)", "Pretty Blue Eyes" ja "Have You Looked Into Your Heart". Randazzon ja Weinsteinin yhteistyö alkoi vuonna 1957.


title: Teddy Randazzo

text: Randazzo syntyi musikaaliseen perheeseen, ja hän aloitti oman musiikillisen uransa 15-vuotiaana The Three Chuckles -kokoonpanon jäsenenä. Hän toimi päälaulajana yhtyeen ensimmäisessä hitissä ("Runaround"). Hän menestyi myös sooloartistina; hitteihin kuuluivat "Little Serenade" ja "The Way of a Clown". Hän esiintyi Alan Freedin näytöksissä, "Ed Sullivan Show'ssa" ja muiden muassa elokuvissa "Minkäpä tyttö sille voi" ja "Rock, rock, rock!". Randazzo otettiin Songwriters Hall of Fameen vuonna 2007.


title: Satoru Kitaoka

text: Satoru Kitaoka (, s. 4. helmikuuta 1980 Nara, Japani) on japanilainen vapaaottelija ja Deepin kevytsarjan mestari huhtikuusta 2013 lähtien. Hän on saavuttanut Sengoku Grand Prix'in kevytsarjan mestaruuden vuonna 2008 ja Sengoku Raiden Grand Prix mestaruuden 2009.


title: Satoru Kitaoka

text: Kitaoka on harjoitellut vuodesta 2001 lähtien Shinya Aokin kanssa ja molemmat suorittivat samaan aikaan brasilialaisessa jujutsussa mustan vyön Yuki Nakain opissa.


title: Satoru Kitaoka

text: Kitaoka päätyi harrastamaan judoa lukiossa, kun hän joutui koulukiusatuksi yläasteen aikana. Samalla hän kiinnostui vapaaottelusta vuonna 1996 nähtyään Masakatsu Funakin ja Bas Ruttenin välisen ottelun. Kitaoka lähti harjoittelemaan vapaaottelua Paraestra salille, jossa hän päätyi harrastamaan brasilialaista jujutsua.


title: Satoru Kitaoka

text: Kitaoka aloitti vapaaottelun vuonna 2000 "" -tapahtumassa. Hänen avausottelunsa päättyi tuomarien päätöksellä tappioon Yoshinori Kawasakia vastaan. Kitaoka voitti kuitenkin toisen ottelunsa Kazuhito Kikuchia vastaan tapahtumassa. Kitaoka otteli välissä kaksi kertaa GCM organisaation otteluissa vuonna 2001. Ensimmäinen päättyi tasapeliin Kenichi Serizawaa vastaan. Toisessa ottelussa sen sijaan Kitaoka voitti Yohei Otan tuomariäänin. Vuosi 2002 meni Kitaokan kannalta hyvin, kun hän onnistui voittamaan kuudesta ottelusta neljä. Vaikka vuosi alkoi tappiolla tapahtumassa Koji Oishitaa vastaan niin sen jälkeen Kitaoka saavutti uransa ensimmäisen voittoputken, joka kesti kolmen ottelun verran. Hän voitti aluksi sekä Kenji Arain, että Hiroyuki Nozawan tuomariäänin ja lopulta toisen kerran Kenji Arain nilkkalukolla turnauksen toisella kierroksella. Kitaokan voittoputkin lopulta katkesi samaisessa turnauksessa, tyrmäystappioon Hidetaka Monmaa vastaan ensimmäisessä erässä. Kitaoka voitti myöhemmin tapahtumassa Carlos Conditin ensimmäisessä erässä kantapäälukolla.


title: Satoru Kitaoka

text: Sittemmin vuonna 2008 Kitaoka siirtyi World Victory Road organisaatioon, jossa hän saavutti kevytsarjan Sengoku Grand Prix'n mestaruuden, sekä Sengoku Raiden mestaruuden. Turnauksen jälkeen Kitaoka valmistautui tuleviin otteluihin kilpailtuaan 3. toukokuuta 2010 "Gi Amateur BJJ & No-Gi Open" BJJ-turnauksessa Japanissa. Hän saavutti kaksi kultaa puvuttomissa sarjoissa, sekä alle 79.5 kiloisten luokassa, sekä avoimessa luokassa.


title: Satoru Kitaoka

text: Kitaoka otteli tämän jälkeen yhden ottelun tapahtumassa kesäkuussa 2009, jossa hän voitti Yukio Sakaguchin nilkkalukolla. Kaksi kuukautta myöhemmin Kitaoka yritti puolustaa Sengoku Raiden kevytsarjan mestaruuttaan tapahtumassa, mutta hävisi ottelun teknisellä tyrmäyksellä Mizuto Hirotalle.


title: Satoru Kitaoka

text: Kesäkuussa 2010 hän palasi takaisin ottelemaan Pancraseen kahden ottelun verran. Kitaoka voitti molemmat ottelunsa ensin Jorge Rodriguesia vastaan tuomariäänin ja Kuniyoshi Hironakan giljotiinikuristuksella. Pian turnauksen jälkeen hän ilmoitti, ettei enää tulisi ottelemaan Pancrasessa.


title: Satoru Kitaoka

text: 2011 Kitaoka siirtyi ottelemaan Deep- ja DREAM-organisaatioihin. DREAMissa hän voitti ensimmäisen vastuksensa, myös UFC:ssä otelleen Willamy Freiren. Kitaoka pääsi saman tien ottelemaan kevytsarjan mestaruudesta Shinya Aokia vastaan joulukuussa 2011, mutta hävisi ottelun tuomariäänin. Kitaokan toinen ottelu Dream-tapahtumassa joulukuussa 2012 päättyi tappioon Will Brooksia vastaan. Hän hävisi ottelun toisessa erässä tekniseen tyrmäykseen.


title: Satoru Kitaoka

text: Deep-organisaatiossa Kitaoka saavutti parempaa menestystä. Huhtikuussa 2011 avausottelussaan hän otteli Jutaro Nakaota vastaan välisarjassa ja voitti tuomariäänin. Kitaoka palasi takaisin normaaliin painoluokkaansa Katsunori Kikunoa vastaan käydyssä ottelussa, jonka hän myös voitti tuomariäänin. Will Brooksille hävityn ottelun jälkeen joulukuussa 2012 Dream-promootio lakkautettiin ja Kitaoka sai tarjouksen otella Deepin kevytsarjan mestaruudesta. Huhtikuussa 2013 hän otteli Deepin Deep - 62 Impact -tapahtumassa Daisuke Nakamuraa vastaan. Kitaoka voitti mestaruuden tuomariäänin.


title: Satoru Kitaoka

text: Mestaruuden jälkeen Kitaoka kävi ottelemassa Pancrasen 20-vuotisjuhlatapahtumassa Pancrase 252. Hän voitti Dom O'Grady vastaan käydyn ottelun giljotiinikuristuksella. Sitä vastoin Inoki Bom-Ba-Ye 2013 -tapahtumassa Kitaoka kärsi tyrmäystappion Ramazan Esenbaevia vastaan. Otteluiden jälkeen Kitaoka palasi Deepin pariin huhtikuussa 2014 puolustamaan mestaruuttaan. Hän voitti Naoto Miyazakin tuomariäänin.


title: Satoru Kitaoka

text: Kitaoka puolusti toisen kerran mestaruuttaan Yoshiyuki Yoshidaa vastaan. Joulukuussa 2014 käyty ottelu päättyi Kitaokan voittoon tuomariäänin.


title: Satoru Kitaoka

text: Heinäkuussa 2015 Kitaoka puolusti Deepin kevytsarjan mestaruuttaan Yuki Okanoa vastaan. Kitaoka voitti ottelun giljotiinikuristuksella toisessa erässä. Hän sai myöhemmin marraskuussa 2015 otella Pancrasen kevytsarja mestaruudesta Kazuki Tokudomea vastaan. Kitaoka hävisi ottelun tyrmäyksellä neljännessä erässä.


title: Satoru Kitaoka

text: Kitaoka puolusti neljännen kerran Deepin kevytsarjan mestaruuttaan kesäkuussa 2016 Kota Shimoishia vastaan. Kitaoka voitti kolmieräisen kamppailun tuomariäänin.


title: Satoru Kitaoka

text: Kitaoka kävi ottelemassa lokakuussa 2016 Leonardo Mafra Texeiraa vastaan Pancrasessa. Hän otti voiton entisestä UFC-ottelijasta kantapäälukolla minuutin jälkeen. Joulukuussa Kitaoka sai vastaansa Daron Cruickshankin, joka oli otellut Ultimate Fighter tosi-tv-sarjassa ja sen jälkeen myös UFC:ssä vuosina 2012–2016. Kamppailu käytiin Rizin organisaatiossa, Saitamassa, joka päättyi Kitaokan voittoon giljotiinikuristuksella ensimmäisen erän lopussa.


title: Satoru Kitaoka

text: Heinäkuussa 2017 Kitaoka otteli toisen ottelunsa Rizinissa World Grand Prix'n ensimmäisellä kierroksella, jossa hän hävisi Yusuke Yachille teknisellä tyrmäyksellä toisessa erässä. Joulukuussa Kitaoka kohtasi Kiichi Kunimoton, jolle hän hävisi tuomariäänin.


title: Satoru Kitaoka

text: 2018 Kitaoka kävi ottelemassa yhden ottelun Pancrase 295 -tapahtumassa, jossa hän voitti Taras Sapan nilkkalukolla ensimmäisessä erässä.


title: Satoru Kitaoka

text: Kitaokan ottelutyyli perustuu pitkälti mattopainiin. Hänen tyylinsä on sekoitus brasilialaista jujutsua, koukkupainia ja judoa. Lisäksi hän on ottanut vaikutteita pystyssä liikkumiseen taekwondosta. Kitaokan suosikki tekniikoihin kuuluvat north-south kuristus ja jalkalukot. Hänen ottelutavasta on tullut melko ennalta-arvattava, sillä Kitaoka pyrkii aina alasvientiin, jonka jälkeen hän pyrkii tekemään joko jalkalukon tai giljotiinikuristuksen. Epäonnistueessaan se on usein johtanut tyrmäystappioihin, joissa vastustaja on osunut polvella hänen kasvoihin.


title: Satoru Kitaoka

text: Vapaa-ajallaan Kitaoka seuraa muun muassa animea, kuten Gundamia, Neon Genesis Evangelionia ja Dragon Ballia, joita hän seurasi myös nuorempana.


title: Theodore Morse

text: Theodore Morse (13. huhtikuuta 1873 Washington DC – 25. toukokuuta 1924 New York) oli yhdysvaltalainen lauluntekijä. Hän julkaisi ensimmäisen laulunsa, "Goodbye Dolly Garyn", vuonna 1897. Hänen laulujensa sanoittajia olivat pääasiallisesti Edward Madden, Richard Buck, Howard Johnson, Alfred Bryan, Jack Mahoney ja hänen vaimonsa Theodora Morse.


title: Theodore Morse

text: Morse oli ASCAP:n alkuperäisjäsen, ja hänet otettiin Songwriters Hall of Fameen vuonna 1970.


title: Irving Burgie

text: Irving Burgie (s. 1924 Brooklyn) on karibialaisen musiikin säveltäjä, joka on käyttänyt myös taiteilijanimeä Lord Burgess. Hänen kappaleitaan ovat esimerkiksi "Day-O", "Jamaica Farewell", "Island in the Sun", "Angelina" ja "Mary's Boy Child". Hän on tehnyt useita kappaleita, jotka Harry Belafonte on levyttänyt; näiden joukossa on kahdeksan laulua Belafonten albumilta "Calypso" (1956). Lisäksi Burgien lauluja on esittänyt esimerkiksi Kingston Trio. Kaikkiaan hänen laulujensa levytyksiä on myyty maailmassa yli 100 miljoonaa.


title: Irving Burgie

text: Barbadoslaiselle äidille syntynyt Burgie sanoitti Barbadosin kansallislaulun.


title: Irving Burgie

text: Burgie palveli toisessa maailmansodassa vuonna 1943. Hän opiskeli Juilliard School of Musicissa, Arizonan yliopistossa ja Etelä-Kalifornian yliopistossa. Hänen omaelämäkertansa "Day-O!!!" julkaistiin vuonna 2007. Hänet otettiin samana vuonna Songwriters Hall of Fameen.


title: Togon vaakuna

text: Togon vaakuna on Togon tunnus lipun, kansallislaulun ja moton ohella. Se otettiin käyttöön vuonna 1962.


title: Togon vaakuna

text: Leijonat ovat vaakunassa symboloimassa kansan rohkeutta. Niiden käsissään pitämät jousi ja nuoli kuvaavat lujaa tahtoa puolustaa maata vihollisilta. Keskellä olevat kirjaimet tulevat sanoista "République Togolaise", Togon tasavalta. Niiden yläpuolella on kaksi Togon lippua.


title: Togon vaakuna

text: Ylhäällä lukee valtion ranskankielinen motto "Travail, Liberté, Patrie", suomeksi "työ, vapaus, isänmaa".


title: Tšadin vaakuna

text: Tšadin vaakuna on Tšadin tunnus lipun, kansallislaulun ja moton ohella.


title: Tšadin vaakuna

text: Vaakunan kilvessä on keltaista ja sinistä. Sininen kuvaa Tšadjärveä. Kilven yläpuolella on nouseva Aurinko. Kilvenkannattajina on vuohi ja leijona. Kilven oikealla puolella oleva vuohi kuvaa maan pohjoisosaa ja leijona vasemmalla maan eteläosaa. Vaakunassa esiintyvät maan lipun värit.


title: Tšadin vaakuna

text: Vaakunassa on valtion motto "Unité, travail, progrès", suomeksi "yhtenäisyys, työ, kehitys".


title: Tšadin vaakuna

text: Valtiolla on myös erillinen sinetti, jossa on maan afrikkalaisuutta kuvastavat nuoren naisen kasvot.


title: Jack Norworth

text: Jack Norworth (5. tammikuuta 1879 Philadelphia, Pennsylvania – 1. syyskuuta 1959 Laguna Beach, Kalifornia) oli yhdysvaltalainen lauluntekijä. Hän teki sanoitukset lauluun "Take Me Out to the Ball Game" (1908, musiikki: Albert Von Tilzer), josta tuli 1908 Billy Murrayn ja The Haydn Quartetin menestyskappale. Norworth on kuulunut Songwriters Hall of Fameen vuodesta 1970.


title: Jack Norworth

text: Norworth esiintyi uransa alkupuolella vaudevillessä, ja myöhemmin hän esiintyi useissa Broadway-musikaaleissa. Hän esiintyi pääasiassa näyttelijänä ja laulajana ja esiintyi yleensä vaimonsa Nora Bayesin kanssa.


title: Jääkiekko talviolympialaisissa 2014 – miesten turnaus

text: Jääkiekon miesten turnaus talviolympialaisissa 2014 pelattiin 12.–23. helmikuuta Sotšin Adlerissa. Finaali pelattiin Bolšoi-areenalla. Turnauksessa joukkueet saivat nimetä maksimissaan 22 kenttäpelaajaa ja 3 maalivahtia joukkueeseen. NHL ja KHL -liigat pitivät olympiaturnauksen ajan taukoa, jolloin liigojen pelaajat pääsivät osallistumaan turnaukseen.


text: Olympiamestaruuden voitti Kanada, joka kukisti finaalissa Ruotsin maalein 3–0. Suomi voitti pronssia kaatamalla pronssiottelussa Yhdysvallat maalein 5–0.


text: Yhdeksän joukkuetta valittiin jääkiekon maailmanrankingin 2012 perusteella joka selvisi MM-kisojen 2012 jälkeen. Loput kolme karsintojen kautta.


text: Lohko A


text: Lohko B


text: Lohko C


text: Karsintakierrokselle lähdettäessä joukkueet asetetaan alkusarjan tulosten perusteella paremmuusjärjestykseen seuraavin kriteerein:


text:
Olympiaturnaus
Karsinnan lopputurnaus
Esikarsinta
Ennakkokarsinta
Sijoituksilla on merkitystä IIHF:n maailmanrankingiin.
Turnaukseen valittiin 14 päätuomaria ja 14 linjatuomaria.


text: Päätuomarit:


text:
Linjatuomarit:
Turnauksessa dopingista kiinni jäivät latvialaiset Vitālijs Pavlovs ja Ralfs Freibergs, myös ruotsalainen Nicklas Bäckström jäi kiinni pseudoefedriinin käytöstä.


title: Carolyn Leigh

text: Carolyn Leigh (21. elokuuta 1926 New York – 19. marraskuuta 1983 New York) oli yhdysvaltalainen sanoittaja. Hän opiskeli Queens Collegessa. Hän kirjoitti Broadwaylle ja teki yhteistyötä muiden muassa Cy Colemanin ja Moose Charlapin kanssa. Hänet otettiin Songwriters Hall of Fameen vuonna 1985.


title: Carolyn Leigh

text: Leighin kappaleisiin lukeutuvat "The Best Is Yet to Come", "Young at Heart", "How Little We Know", "Westport", "Spring in Maine", "The Rules of the Road", "Firefly", "Witchcraft", "I'm Flying", "I Gotta Crow", "I Walk a Little Faster", "You Fascinate Me So", "Hey, Look Me Over", "Tall Hopes", "El Sombrero", "One Day We Dance", "It Amazes Me", "The Other Side of the Tracks", "Real Live Girl", "I've Got Your Number", "Here's to Us", "A Doodlin' Song", "Stay With Me", "On Second Thought", "Pass Me By", "When In Rome" ja "Ouzo".


title: Carolyn Leigh

text: Leigh työskenteli elokuvissa "Kardinaali" ja "Iso susi kutsuu". Hän sai Tony-ehdokkuudet musikaaleista "Little Me" (1963) ja "How Now, Dow Jones" (1968).


title: Aasiankiitäjä

text: Aasiankiitäjä ("Apus pacificus") on kiitäjiin kuuluva lintulaji.


title: Aasiankiitäjä

text: Aasiankiitäjä on 18–19 senttimetriä pitkä. Väritykseltään se muistuttaa tervapääskyä, mutta sen yläperä on valkoinen. Lisäksi pyrstön lovi on tervapääskyyn verrattuna syvempi ja siivet pidemmät.


title: Aasiankiitäjä

text: Aasiankiitäjä pesii Aasiassa Keski-Siperiasta itään päin. Harhailijoita on havaittu ainakin Norjassa ja Isossa-Britanniassa.


title: Tundramatiks

text: Tundramatiks oli suomalainen folkpunk-yhtye. Tundramatiksin musiikkia luonnehdittiin "slaavilaiseksi garageksi". Yhtye perustettiin vuonna 2003 ja sen esikoisalbumi "Kyy pivossa" julkaistiin vuonna 2006. Tundramatiks lopetti toimintansa jäähyväiskonserttiin 2. toukokuuta 2015.


title: Hønefoss BK

text: Hønefoss BK on norjalainen jalkapallojoukkue, joka on perustettu 1895 Hønefossissa. Seuran edustusjoukkue pelasi 2. divisioonassa kaudella 2018.


title: North Atlantic Tracks

text: North Atlantic Tracks (NAT) ovat Atlantin valtameren ylittäviä lentoreittejä jotka ulottuvat Pohjois-Amerikan rannikolta Länsi-Euroopan rannikolle. Ne varmistavat ilma-alusten riittävät etäisyydet toisiinsa alueilla, joita tutkavalvonta ei kykene täydellisesti kattamaan. Lentoreittejä käyttävät mannertenväliset lentovuorot, lentokorkeuden ollessa 28 500:sta 42 000:een jalkaan (8835–13020 metriä). Reiteille ohjaaminen ja niillä liikennöinti on erityisen Oceanic Center -lennonjohtokeskuksen hallinnassa. Käytettävä reitti määräytyy sen perusteella mikä tarjoaa mahdollisimman lyhyen ylitysajan. Reittisuunnittelu riippuu useista tekijöistä, joista merkittävin on ilmakehän suihkuvirtaus. Reittiä määrättäessä pyritään välttämään koneeseen kohdistuvaa vastatuulta ja hyödyntämään mahdollisimman paljon myötätuulta. Tämä on tehokkain keino lyhentää lentoaikaa ja alentaa lentokoneen polttoaineenkulutusta. Jotta tällainen optimointi olisi mahdollista, reitit laaditaan päivittäin kulloinkin vallitsevien tuuliolosuhteiden perusteella.


title: North Atlantic Tracks

text: Ennen saapumistaan Oceanic Centerin valvomaan ilmatilaan, koneen lentäjä ottaa yhteyden sen lennonjohtoon ja pyytää selvityksen reitille ilmoittaen arvioidun lentoaikansa reitin alkupisteeseen. Lennonjohto laskee vaaditut lentoetäisyydet ja antaa selvityksen reitille. Voi olla ettei pyydetty reitti ole vapaa koneen nykyisellä lentokorkeudella tai kyseisenä aikana, jolloin lennonjohto määrää vaihtamaan lentokorkeutta tai reittiä. Lentäjä ei voi muuttaa lentokorkeutta tai reittiä ilman lupaa.


title: Giulia Rubini

text: Giulia Rubini (s. 2. kesäkuuta 1935) on italialainen näyttelijä. Hän esiintyi 35:ssä elokuvassa vuosina 1953–1968. Hän esiintyi pääroolissa "La finestra sul Luna Parkissa" (1957), joka otettiin Berliinin elokuvajuhlille. Muita elokuvia, joissa hänellä oli osia, olivat muiden muassa "Peppino, le modelle e chella là" (1957), "Daavid ja Goljat" (1960) ja "Kauhujen viidakko" (1965).


title: Beninin vaakuna

text: Beninin vaakuna on Beninin tunnus lipun, kansallislaulun ja moton ohella. Se otettiin käyttöön vuonna 1964, mutta vaihdettiin 1975 ja palautettiin käyttöön vuonna 1990.


title: Beninin vaakuna

text: Kilpi on nelijakoinen. Ensimmäisessä kentässä on paikallinen Somba-linnoitus, toisessa kentässä on Beninin tähti, ritarikunnan ansiomerkki, kolmannessa kentässä on palmu ja neljännessä purjelaiva. Kilvenkannattajina on kaksi leopardia, Beninin kansalliseläintä. Kilven yläpuolella on kaksi sarvea, joissa on maissia kuvaamassa menestystä.


title: Maceo Pinkard

text: Maceo Pinkard (27. kesäkuuta 1897 Bluefield, Länsi-Virginia – 21. heinäkuuta 1962 New York, New York) oli yhdysvaltalainen lauluntekijä. Hän opiskeli Bluefield Colored Institutessa ja perusti varhaisella urallaan oman orkesterinsa, jota hän kierteli johtamassa. Vuonna 1914 hän perusti teatteriagentuurin Omahaan, Nebraskaan, ja myöhemmin hän perusti Pinkard Publications -kustantamon New Yorkissa.


title: Maceo Pinkard

text: Pinkard toimi sekä säveltäjänä että sanoittajana. Hänen hittejään ovat "Sugar", "Gimme a Little Kiss, Will Ya Huh?", "At Twilight", "Them There Eyes", "Sweet Georgia Brown", "Here Comes the Show Boat", "Sweet Man", "I'll Be a Friend (With Pleasure)", "Don't Cry Little Girl, Don't Cry", "Congratulations", "Is That Religion?", "Liza", "Lila", "There Must Be Somebody Else", "Okay Baby", "That Wonderful Boy Friend of Mine", "Let's Have a Showdown", "My Old Man" ja "Mammy O' Mine".


title: Maceo Pinkard

text: Pinkard otettiin Songwriters Hall of Fameen vuonna 1984. Hänen opinahjonsa järjestää hänen kunniakseen viikon kestävän vuosittaisen juhlan.


title: Ryan Wilson (jääkiekkoilija)

text: Ryan Wilson (s. 3. helmikuuta 1987 Windsor, Ontario, Kanada) on kanadalainen jääkiekkoilija. Hänen nykyinen seuransa on SM-liigassa pelaava KalPa. Wilsonia ei ole lainkaan varattu .


title: Ryan Wilson (jääkiekkoilija)

text: Ryan Wilsonin ura alkoi 15-vuotiaana Ontario Hockey Leaguessa hänen edustaessaan kolmen kauden ajan liigassa pelaavaa Toronto St. Michaels Majorsia. Tämän jälkeen hän siirtyi myös OHL:ssä pelaavan Sarnia Stingin joukkueeseen. Wilson tuli tunnetuksi kovana, hyökkäävänä puolustajana, joka teki pelipaikkaansa nähden huomattavan määrän maaleja. Vuonna 2006, ennen Sarnia Stingiin siirtymistään, hän osallistui vapaana agenttina St. Louis Bluesin harjoitusleirille; ura ei kuitenkaan vielä siinä vaiheessa auennut isommissa ympyröissä.


title: Ryan Wilson (jääkiekkoilija)

text: Stingissä Wilsonille kertyi kahdessa kaudessa ja yhteensä 126 ottelussa huimat tehot: 24+122. Viimeiseksi jääneellä OHL-kaudellaan 2007–2008 hän johdatti joukkueensa yhdessä nykyään NHL:n tähtipelaajiin kuuluvan maanmiehensä Steven Stamkosin kanssa liigan läntisen konferenssin finaaleihin. Tuolloin kapteenina pelannut puolustaja nimettiin OHL:n kolmanteen tähdistökentälliseen, mikä ei yhdessä pistetilastojen kanssa jäänyt NHL-seuroilta huomioimatta. Calgary Flames solmi Wilsonin kanssa kolmivuotisen sopimuksen 1. heinäkuuta 2008.


title: Ryan Wilson (jääkiekkoilija)

text: Kausi 2008–2009 Wilsonilla kului Flamesin AHL:ssä tuolloin pelanneen, entisen farmiseuran Quad City Flamesin takalinjoilla. Puolustaja jatkoi seurassa maaliskuuhun 2009 saakka, kunnes juuri ennen NHL:n vaihtojakson umpeutumista hän sai siirron puolustaja Lawrence Nycholat'n kanssa Colorado Avalancheen. Vaihdossa Flamesiin siirtyi puolustaja Jordan Leopold. Wilson päätti kauden Avalanchen niin ikään AHL:ssä pelaavassa farmiseurassa Lake Erie Monstersissa.


title: Ryan Wilson (jääkiekkoilija)

text: Myös seuraavan kauden Wilson aloitti Monsterseissa, kunnes kolmen pelatun ottelun jälkeen saapui kutsu Coloradon edustusjoukkueeseen. Debyyttiottelu pelattiin Montreal Canadiensia vastaan 14. lokakuuta 2009. Ensimmäisen maalinsa hän teki kuukausi myöhemmin entisen seuransa Calgary Flamesin verkkoon. Ensimmäisen kautensa aikana puolustaja hankki liiganlaajuista huomiota fyysisellä pelityylillään ja kovilla taklauksillaan.


title: Ryan Wilson (jääkiekkoilija)

text: Ryan Wilsonin sopimus Avalanchen kanssa päättyi kauteen 2014–2015.


title: Ryan Wilson (jääkiekkoilija)

text: Ylen Urheilu ilmoitti 3. marraskuuta 2017, että Ryan Wilson on siirtynyt Kalevan Pallon edustusmiehistöön ja pelaa jääkiekon SM-Liigassa.


title: Salottisipuli

text: Salottisipuli ("Allium ascalonicum" tai "Allium cepa", Ascalonium-ryhmä) on ruokasipuli, jota käytetään kokonaisena pataruokiin ja mausteena esimerkiksi kastikkeisiin, liemiin ja keittoihin. Sen makua pidetään erityisen hienona.


title: Salottisipuli

text: Ruskeanpunainen, epämääräisen muotoinen salottisipuli lisääntyy jakautumalla.


title: Lively-luokka (hävittäjä)

text: Lively-luokka oli Britannian Kuninkaallisen laivaston torpedovenehävittäjäluokka (), jonka Laird, Son and Company suunnitteli ja valmisti ilman alustavaa tilausta. Laivasto kuitenkin osti alukset 1901. Ne luokiteltiin 30 solmun nopeuden omaavina ja nelisavuhormisina lokakuussa 1913 B-luokkaan.


title: Dassault Ouragan

text: Dassault MD.450 Ouragan () oli ensimmäinen Ranskassa valmistettu suihkuhävittäjä. Marcel Dassaultin suunnitteleman koneen prototyypin ensilento tapahtui 28. helmikuuta 1949. Ouragan teki huomattavan pitkän palvelusuran, ja sitä käyttivät Ranskan ohella Israel, Intia ja El Salvador.


title: Dassault Ouragan

text: Koneen moottorina on Hispano-Suizan lisenssivalmistama Rolls-Royce Nene 104B. Ouraganin jatkokehittelyn tuloksena syntyi Mystère.


title: Dassault Ouragan

text: Konetyyppi osallistui ainakin Suezin kriisiin, Kuuden päivän sotaan, sekä Intian-Pakistanin sotaan vuonna 1965. Konetyyppi tunnettiin Intiassa nimellä "Toofani", joka sekin tarkoittaa hurrikaania.


title: Francisco Sánchez Betancourt

text: Francisco Demetrio Sánchez Betancourt (s. 6. syyskuuta 1976 Cumaná) on venezuelalainen entinen uimari.


title: Francisco Sánchez Betancourt

text: Sánchez voitti lyhyen radan MM-kisoissa 1995 kultaa 50 metrin vapaauinnissa ja sai pronssia 100 metrin vapaauintimatkalta. Hän osallistui seuraavan vuoden olympialaisissa viidelle matkalle ja sai parhaan sijoituksensa 50 metrin vapaauinnista, jossa hän oli seitsemäs. Sánchez sai lyhyen radan MM-mitaleja jälleen Göteborgin kisoissa 1997, kun hän nappasi kultaa sekä 50 että 100 metrin vapaauinneista. Pan-Amerikan kisoissa 1999 hän voitti 100 metrin perhosuinnin, jonka lisäksi Venezuela sai pronssia 4 × 100 metrin vapaauintiviestistä. Sánchez kuitenkin jäi Sydneyn olympialaisissa 2000 aiempaa heikoille sijoille, sillä hänen paras henkilökohtainen tuloksensa oli 29. sija 100 metrin perhosuinnista.


title: Liekehtivä valtaistuin

text: Liekehtivä valtaistuin () on Rick Riordanin kirjoittama vuonna 2011 julkaistu nuorten fantasiaromaani, joka on "Kanen aikakirjat" -sarjan toinen kirja ja jatkoa kirjalle "Punainen pyramidi". Kirjan suomennos ilmestyi tammikuussa 2012.


title: Francisco Sánchez Jover

text: Francisco Sánchez Jover (s. 24. huhtikuuta 1960 Murcia) on espanjalainen entinen lentopalloilija.


title: Francisco Sánchez Jover

text: Sánchez oli mukana maansa joukkueessa, joka voitti pronssia Välimeren kisoista 1991, ja pelasi myös Barcelonan olympialaisissa 1992, joissa Espanja sijoittui kahdeksanneksi. Hän oli voittamassa Välimeren kisojen mitalia toistamiseen Languedoc-Roussillonissa 1993, jolloin joukkue sai hopeaa.


title: Jouko Hautala

text: Jouko Johannes Abraham Hautala (27. kesäkuuta 1910 Oulu – 5. lokakuuta 1983) oli suomalainen kansanrunoudentutkimuksen professori ja Suomalaisen Kirjallisuuden Seuran (SKS) kansanrunousarkiston johtaja.


title: Jouko Hautala

text: Jouko Hautalan vanhemmat olivat toimittaja Janne Hautala ja Hilma Maria Pohto ja puoliso vuodesta 1937 Irja Annikki Kaartinen. Ylioppilaaksi Hautala tuli 1930 ja valmistui filosofian kandidaatiksi 1936 ja lisensiaatiksi 1945. Filosofian tohtoriksi hän väitteli 1946. Hautala toimi SKS:n kansanrunousarkistossa ja seuran hallintoelimissä sekä Helsingin yliopiston dosenttina ja professorina neljän vuosikymmenen aikana. Hän oli perehtynyt kulttuurintutkimukseen laaja-alaisesti. Hänen suomeksi julkaisemansa perusteellinen "Suomalaisen kansanrunouden tutkimushistoria" (1954) on palvellut jatkuvasti alan käsikirjana ja siitä muokkautui myöhemmin englanninkielinen versio osaksi Suomen tieteen historiaa. Hän oli avustamassa myös suurissa sanakirjahankkeissa. Kansatieteellinen Filmi Oy:n sihteerinä ja taloudenhoitajana Hautala toimi 1938–1944 ja "Studia Fennican" toimitussihteerinä vuodesta 1947.


title: Benjamin Thomsen

text: Benjamin Thomsen (s. 25. elokuuta 1987) on kanadalainen alppihiihtäjä. Hän on erikoistunut vauhtilajeihin, syöksylaskuun ja supersuurpujotteluun.


title: Benjamin Thomsen

text: Thomsen kilpaili alppihiihdon maailmancupissa ensimmäisen kerran Kvitfjellissä maaliskuussa 2010. Ensimmäiset pisteensä hän saavutti joulukuussa 2010 sijoituttuaan 16:nneksi Val Gardenan syöksylaskussa. Kymmenen parhaan joukkoon hän laski ensimmäisen kerran 4. helmikuuta 2012 oltuaan Chamonix'n syöksylaskussa viides. Viikkoa myöhemmin hän sijoittui toiseksi Sotšin syöksylaskukilpailussa.


title: Benjamin Thomsen

text: Garmisch-Partenkirchenin MM-kilpailuissa 2011 Thomsen sijoittui syöksylaskussa 18:nneksi ja supersuurpujottelussa 19:nneksi. Schladmingissa 2013 hän oli syöksylaskussa 17:s ja supersuurpujottelussa 19:s. Sotšin olympialaisissa 2014 hän sijoittui syöksylaskussa 19:nneksi.


title: John Steven Satterthwaite

text: John Steven Satterthwaite (11. elokuuta 1928 Randwick – 23. huhtikuuta 2016) oli australialainen roomalaiskatolinen piispa. Hänet vihki papiksi Armidalen hiippakuntaan Luigi Traglia 16. maaliskuuta 1957, ja hänet nimitettiin Lismoren koadjuuttoripiispaksi sekä Thignican titulaaripiispaksi 6. maaliskuuta 1969. Piispaksi vihkiminen seurasi 1. toukokuuta. Pääkonsekraattorina toimi Norman Thomas Gilroy, jota avustivat Thomas Vincent Cahill ja James William Gleeson.


title: John Steven Satterthwaite

text: 1. syyskuuta 1971 Satterthwaitesta tuli Lismoren piispa, jona hän toimi, kunnes erosi tehtävistään 1. joulukuuta 2001.


title: Maili tunnissa

text: Maili tunnissa (tunnus mph tai MPH) on Britanniassa ja Yhdysvalloissa käytetty nopeuden yksikkö esim. autojen nopeuden ilmoittamiseen. Maililla tarkoitetaan tässä maamailia, joten 1 mph = 1,609 344 km/h.


title: Geoffrey Hilton Jarrett

text: Geoffrey Hilton Jarrett (s. 1. joulukuuta 1937) on australialainen roomalaiskatolinen piispa. Hän kääntyi katolilaiseksi vuonna 1965, ja hänet vihki papiksi Guilford Clyde Young 14. toukokuuta 1970. Hänet nimitettiin Lismoren koadjuuttoripiispaksi 9. joulukuuta 2000, ja piispaksi vihkiminen seurasi 22. helmikuuta 2001. Pääkonsekraattorina toimi Edward Bede Clancy, jota avustivat Francesco Canalini ja John Steven Satterthwaite.


title: Geoffrey Hilton Jarrett

text: 1. joulukuuta 2001 Jarrettista tuli Lismoren piispa, joksi hänet asetettiin 12. joulukuuta. Hänet nimitettiin 14. marraskuuta 2011 Brisbanen arkkihiippakunnan apostoliseksi hallitsijaksi.


title: Mikko Laanniemi

text: Mikko Laanniemi (s. 17. toukokuuta 1984) on suomalainen koripalloilija. Laiturina pelaava Laanniemi on Kotkan Työväen Palloilijoiden kasvatti. Hän on pelannut Korisliigassa viitenä kautena.


title: Mikko Laanniemi

text: Laanniemi debytoi miesten pääsarjassa kaudella 2001–2002 kasvattajaseuransa KTP:n joukkueessa. Hän pelasi KTP:ssä tulokaskaudellaan viidessä ja seuraavalla kaudella kahdessa ottelussa, joista jälkimmäisissä hän jäi pisteittä. Kaudella 2003–2004 Laanniemi pelasi Korikouvoissa I-divisioonassa ja yhden ottelun Suomen mestaruuden voittaneessa Kouvoissa. Kaudeksi 2004–2005 Laanniemi siirtyi kahden kauden ajaksi Pyrbasketiin, joka jälkimmäisellä kaudella vaihtoi nimensä takaisin Tampereen Pyrinnöksi. Ensimmäisellä kaudella Pyrbasketissa Laanniemi pelasi seitsemässä ottelussa tehden 0,9 pistettä ottelua kohden. Kaudella 2005–2006 Laanniemi pelasi Pyrinnössä 23 ottelua 1,0 pisteen keskiarvolla. Joulukuussa 2011 hän pelasi yhden ottelun Pyrinnön II-joukkueessa tehden kahdeksan pistettä ja antaen yhden syötön.


title: Léon Huybrechts

text: Léon Huybrechts (11. joulukuuta 1876 – 9. helmikuuta 1956) oli belgialainen kilpapurjehtija ja olympiavoittaja. Hän kilpaili neljissä kesäolympialaisissa voittaen kolme mitalia.


title: Léon Huybrechts

text: Huybrechts saavutti Lontoon vuoden 1908 kesäolympialaisten 6mR-luokassa Belgian miehistön jäsenenä hopeaa. Antwerpenissä 1920 hän saavutti jälleen olympiahopeaa samassa lajissa. Pariisissa 1924 47-vuotias Huybrechts voitti olympiakultaa yhden hengen jollissa. Hän osallistui vielä neljänsiin olympiakisoihinsa Amsterdamissa 1928, jolloin hän 51-vuotiaana ylsi yhdeksänneksi 12-jalkaisissa jollissa.


title: Keskusteluja Tusculumissa

text: Keskusteluja Tusculumissa ( tai "Tusculanae quaestiones") on Marcus Tullius Ciceron kirjoittama filosofinen teos, joka käsittelee muun muassa käytännöllisiä eettisiä kysymyksiä. Teos koostuu viidestä keskustelusta, joiden aiheina ovat kuolema, tuska, suru, pelko ja ilo.


title: Keskusteluja Tusculumissa

text: Cicero kirjoitti teoksen vuonna 45 eaa. Teoksen nimi on peräisin siitä, että hän ilmeisesti kirjoitti sen Tusculumissa, noin päivämatkan päässä Roomasta, sijainneella huvilallaan. Teoksen, joka käsittelee paljon kuolemaa ja mielenliikutuksia, synty liittyy Ciceroa omassa elämässä kohdanneeseen suruun: hänen ainoa tyttärensä Tullia kuoli saman vuoden helmikuussa. Tuolloin Cicero pyrki etsimään lohtua kirjoista ja kirjoittamisesta. Hän kykeni palaamaan Tusculumiin, jossa Tullia oli elänyt viime hetkensä, vasta toukokuussa. Samaan aikaan huhut Ciceron mielentyyneyden horjumisesta levisivät. Niin hän pyrki kirjallisella tuotteliaisuudellaan osoittamaan olevansa voimissaan.


title: Keskusteluja Tusculumissa

text: Tuona kesänä samaan aikaan "Keskusteluja Tusculumissa" -teoksen kanssa syntyivätkin muun muassa "Consolatio", "De finibus bonorum et malorum" sekä "Academican" ensimmäinen luonnos. Cicero vaikuttaa käyttäneen tuon ajan kirjoittamisen lisäksi aamuisissa puheharjoituksissa ja iltapäivisin filosofisissa keskusteluissa. "Keskusteluja Tusculumissa" kuvaa tällaista viiden päivän mittaista keskustelua ystävien kanssa. Teos on omistettu Brutukselle, joka on keskeisin Ciceron keskustelukumppaneista. Tulliaa ei teoksessa mainita.


title: Keskusteluja Tusculumissa

text: Ciceron tavoitteena oli sekä tässä teoksessa että yleisemminkin popularisoida stoalaista filosofiaa roomalaiselle yleisölle sekä osoittaa, että latinan kieltä voitiin käyttää myös hyvin korkeatasoisen filosofian esittämiseen. Cicero oli yleisesti filosofina eklektikko, joka ilmoitti kannattavansa paljolti akatemialaista skeptisisimiä, mutta joka seurasi stoalaisuutta erityisesti etiikassa, psykologiassa ja uskontoa koskevassa ajattelussa.


title: Keskusteluja Tusculumissa

text: Teos on merkittävä erityisesti stoalaisen tunneteorian tuntemisen kannalta. Bernhard Koch on katsonut, että Cicero pyrkii teoksessaan tunteiden terapiaan, joka nojaa akatemialaisiin perusteisiin mutta jota käsitellään stoalaisesta näkökulmasta.


title: Keskusteluja Tusculumissa

text: "Keskusteluja Tusculumissa" koostuu viidestä kirjasta, jotka ovat erillisiä dialogeja eli keskusteluja, joista kukin on käyty eri päivänä, yhteensä siis viiden päivän aikana. Keskusteluja yhdistää ennen kaikkea niiden yhteinen muoto. Niissä suurin rooli on pääpuhujalla, jonka ääni voidaan tunnistaa Ciceron omaksi, ja keskustelukumppani on äänessä vain alussa, lopussa ja siirtymäkohdissa. Teos soveltaa filosofian lisäksi myös retoriikkaa esitystavassaan.


title: Keskusteluja Tusculumissa

text: Jokainen kirja alkaa yleisemmällä keskustelulla filosofiasta, sen historiasta Roomassa sekä tarpeesta kirjoittaa filosofiasta myös latinan kielellä. Tämän jälkeen nostetaan esille yksi väite (kuten "kärsimys on suurin paha"), jonka Cicero pyrkii kirjassa kumoamaan. Kunkin kirjan loppuosa käsittelee sitten tätä aihetta esitellen samalla kreikkalaisten filosofien näkemyksiä, joista osan Cicero torjuu ja osan hyväksyy, ja nostaen esille esimerkkitapauksia käsiteltävänä olevasta ilmiöstä. Usein poiketaan muihinkin enemmän tai vähemmän aiheeseen liittyviin teemoihin.


title: Keskusteluja Tusculumissa

text: Cicero aloittaa siitä, miksi hän kirjoittaa filosofiasta latinan kielellä; hän sanoo olevansa vapaa velvollisuuksistaan ja voivansa siksi vihdoin kirjoittaa tällaisesta tärkeästä aiheesta. Samalla Cicero käsittelee kreikkalaisen kirjallisuuden vaikutusta latinankieliseen kirjallisuuteen laajemminkin. Hänen mukaansa runous saavutti Rooman melko myöhään. Puhetaito on kyllä kukoistanut maassa, mutta filosofia on laiminlyöty.


title: Keskusteluja Tusculumissa

text: Ensimmäisen päivän varsinainen keskustelu käsittelee sitä näkemystä, että kuolema on paha asia. Cicero pyrkii kumoamaan tämän näkemyksen. Hän aloittaa käsittelemällä erilaisia näkemyksiä sielun luonteesta ja sen kohtalosta ruumiin kuoltua. Filosofien näkemykset aiheesta ovat ristiriitaisia. Esi-isät ovat kuitenkin uskoneet kuolemattomuuteen, mikä käy ilmi hautariiteistä. Tässäkin asiassa ihmiskunnan yleiset käsitykset heijastelevat luonnon todellisuutta. Ihmiset myös kaipaavat kuoleman jälkeistä ylistystä, koska uskovat olevansa olemassa siitä nauttimassa.


title: Keskusteluja Tusculumissa

text: Ciceron mukaan sielujen tulee ruumiin jätettyään nousta ylöspäin. Aistiminen on sielun, ei ruumiin ominaisuus. Filosofia, joka kieltää sielun olemassaolon jatkumisen, on absurdia. Sielua ei ole yhtään vaikeampi kuvata elävänä ilman ruumista kuin elävänä ruumiin kanssa. Cicero muistuttaa, että Platon johti sielun tulevan olemassaolon sen olemassaolosta jo ennen syntymää. Sielun kuolemattomuuden todistavat myös sen kyvyt ja suuruus, mikä ilmenee muun muassa kyvyssä mietiskellä kaikkeutta. Runous, kaunopuheisuus ja filosofia ovat nekin merkkejä kuolemattomasta elämästä. Cicero kertaa myös Sokrateen näkemyksiä sielusta tämän kohdatessa kuolemansa ja sanoo, että ruumiista erillinen elämä on ainoaa todellista elämää.


title: Keskusteluja Tusculumissa

text: Tämän jälkeen Cicero alkaa käsitellä kuolemattomuutta kohtaan esitettyjä vastaväitteitä. Erään mukaan sielu saa vanhempien ominaisuudet, ja kaikella millä on tällä tavalla alku, on oltava myös loppu. Cicero kuitenkin kieltää sielun periytyvyyden ja sanoo, että sairaudet ovat ruumiin, eivät sielun ominaisuus.


title: Keskusteluja Tusculumissa

text: Cicero muistuttaa myös, että vaikka kuolema olisikin elämän päätös, se ei tässäkään tapauksessa olisi paha asia. Monessa tapauksessa kuolema olisi ollut elämää parempi; monesti kuolema on kohdattu innolla; ja monesti jumalat ovat suoneet kuoleman siunauksena. Viisas suuntaa kohti ikuisuutta, oli kuolematon tai ei. Kuoleman tulee olla enemmän kaivattu kuin pelätty.


title: Keskusteluja Tusculumissa

text: Toisen päivän keskustelu käsittelee sitä näkemystä, että kärsimys on suurin paha kaikista pahoista asioista. Cicero sanoo aluksi kaipaavansa aiheesta omaperäisiä teoksia, sen sijaan että luotettaisiin vain siihen, mitä kreikkalaiset ovat kirjoittaneet. Hänen mukaansa epikurolaiset kirjoitukset, jotka aiheesta jo on kirjoitettu latinan kielellä, ovat arvottomia.


title: Keskusteluja Tusculumissa

text: Tämän jälkeen Cicero käsittelee niiden näkemyksiä, jotka ovat pitäneet kärsimystä kaikista pahimpana asiana. Cicero sanoo Epikuroksen olleen ristiriitainen aiheen suhteen. Hän käsittelee myös esimerkkejä tragediasta: tällaisia ovat Herakleen valitus Oita-vuorella ja Prometheuksen valitus Kaukasus-vuorella. Cicero sanoo runoilijoiden esittäneen vääränlaisia näkemyksiä, minkä vuoksi Platonkin sulki heidät pois ihannevaltiostaan. Tässä asiassa filosofit ovat liian usein seuranneet runoilijoita.


title: Keskusteluja Tusculumissa

text: Cicero huomauttaa, että jos häpeä on huonompi asia kuin kärsimys, jo tämä osoittaa kärsimyksen jäävän taka-alalle. Urheus ja kärsivällisyys tukahduttavat kivun. Cicero käsittelee myös työn ja kivun yhtäläisyyksiä ja eroja. Esimerkiksi asepalvelus kehittää kestävyyttä; esimerkkejä kestävyydestä ovat myös urheilijat, metsästäjät ja gladiaattorit.


title: Keskusteluja Tusculumissa

text: Cicero esittää, että hyveen näkökulmasta kärsimykset ja kivut eivät saa mitään sijaa suhteessa moraaliseen pahaan. Cicero käsittelee myös itsehillintää ja sitä, missä määrin kivun tunnetta voidaan ilmaista. Hänen mukaansa voimakkaat kärsimyksen ilmaisut eivät ole ihmiselle sopivia. Lopuksi hän käsittelee sitä, kuinka kivun sietokykyä voidaan vahvistaa.


title: Keskusteluja Tusculumissa

text: Kolmannen päivän keskustelu käsittelee sitä näkemystä, että viisaskin voi surra. Cicero pyrkii kumoamaan näkemyksen ja esittää, ettei viisas kärsi huolista eikä peloista. Sen sijaan Cicero kääntyy käsittelemään niiden hoitoa, jotka, päin vastoin kuin stoalaiset viisaat, eivät ole täysin immuuneja tällaisille sielun häiriöille. Kirjat III ja IV edustavat tällaista stoalaista tunneterapiaa ja ne perustuvat pitkälti Khrysippoksen näkemyksiin.


title: Keskusteluja Tusculumissa

text: Cicero toteaa, että sielun häiriöt ovat lukuisampia ja vahingollisempia kuin ruumiin häiriöt. Eräs näistä on suru. Surua ei tule pelkästään vähentää vaan se tulee hävittää perin pohjin, sillä viisas ei sure. Mikään hyveistä ei yksinään tarkasteltuna ole yhteensopiva surun kanssa. Viisas ei myöskään ole koskaan vihainen, eikä taipuvainen sääliin tai kateuteen.


title: Keskusteluja Tusculumissa

text: Ciceron mukaan suru on perusteetonta ja se on vakavin ja vähiten siedettävissä oleva sielun häiriöistä. Sen ja muiden häiriöiden syynä ovat väärät mielipiteet. Samassa yhteydessä Cicero esittää häiriöiden luokitteluja. Surun parannuskeino on tulevan epäonnen mietiskely ennalta.


title: Keskusteluja Tusculumissa

text: Ciceron mukaan Epikuroksen neuvo siitä, että ajatukset tulisi siirtää pois surusta, on absurdi. Cicero käsittelee samalla Epikuroksen näkemystä nautinnosta: tämän mukaan nautinto koostuu pelkästään aistien tyydyttämisestä. Cicero tarkastelee tätä näkemystä sovellettuna surun lievittämiseen suurissa onnettomuuksissa ja toteaa, että Epikuros on näkemyksissään ristiriitainen. Tämän jälkeen Cicero esittää oman näkemyksensä nautinnosta, päinvastaisena sille, mitä Epikuros oli opettanut.


title: Keskusteluja Tusculumissa

text: Cicero käsittelee myös kyreneläisen koulukunnan näkemystä siitä, että surun voimakkuus johtuu sen äkillisyydestä. Cicero tarjoaa erilaisia esimerkkejä ja toteaa, että joskus tapahtuman yleisyys ja välttämättömyys lisää surua sen sijaan että vähentäisi sitä. Surua myös lisää uskomus siitä, että monissa tapauksissa sureminen on sopivaa. Cicero kuitenkin huomauttaa, että monissa tapauksissa ihmiset surevat vapaaehtoisesti, toisissa tapauksissa taas lykkäävät suruaan vapaaehtoisesti. Näin sureminen ei ole mitenkään välttämätöntä. Tämän osoittaa myös se, että suru häipyy ajan myötä vaikka sen syy säilyisikin.


title: Keskusteluja Tusculumissa

text: Tämän jälkeen Cicero käsittelee peripateetikkojen näkemystä siitä, että myös suremisen suhteen parasta on kultainen keskitie kahden ääripään välillä; sekä erilaisia ja erityyppisille ihmisille sopivia tapoja saada lohdutusta surussa. Lopuksi Cicero huomauttaa, että filosofia tarjoaa täydellisen ja lopullisen parannuksen huoliin.


title: Keskusteluja Tusculumissa

text: Neljännen päivän keskustelu käsittelee sitä näkemystä, että viisaskin on altis sielun häiriötekijöille. Cicero pyrkii kumoamaan näkemyksen ja esittää, että viisas ei kärsi liiallisesta ilosta eikä haluista. Keskustelun alussa Cicero käsittelee muun muassa pythagoralaisen filosofian historiaa Suur-Kreikassa ja sen vaikutusta Roomassa sekä roomalaisen filosofian historiaa yleisemminkin.


title: Keskusteluja Tusculumissa

text: Cicero muistuttaa, että aiemmat ajattelijat ovat jakaneet sielun järkiosaan ja järjettömään osaan. Sielun häiriöt kuuluvat hänen mukaansa järjettömään osaan ja ne ovat seurausta vääristä mielipiteistä. Tämän jälkeen Cicero määrittelee ja luokittelee erilaisia tuskan, pelon, nautinnon ja halun muotoja stoalaisen tunneteorian mukaisesti (katso: passiot stoalaisuudessa). Hän käsittelee myös näiden häiriöiden aiheuttamia sielun sairauksia sekä eroa satunnaisten ja tavoiksi muodostuneiden häiriöiden välillä. Hänen mukaansa kaikki häiriöt ovat vahingollisia, olivat ne sitten kivuliaita tai nautinnollisia. Cicero vertaa sielun ja ruumiin epätäydellisyyksiä toisiinsa ja sanoo, että siinä missä terveetkin ruumiit voivat sairastua, terveet sielut eivät voi. Hyve on ainoa sairastuneen sielun parantaja.


title: Keskusteluja Tusculumissa

text: Cicero katsoo, että juuri vapaus sielun häiriöistä tekee elämästä onnellista, mikä on ristiriidassa peripateettisen kultaisen keskitien ideaalin kanssa: kohtuullisuus sellaisissa asioissa mitkä ovat joka tapauksessa pahoja ei ole pelkästään huono asia vaan suorastaan vaarallista.


title: Keskusteluja Tusculumissa

text: Tämän jälkeen Cicero käsittelee ja määrittelee erilaisia tunnetiloja tarkemmin: käsittelyn saavat muun muassa viha, halu, tuska, pelko, sääli ja rakkaus. Ciceron mukaan viha ei juurikaan eroa hulluudesta eikä se ole koskaan tarpeellista. Urhea voi olla myös olematta vihainen. Halut ja sääli eivät palvele koskaan mitään hyödyllistä tarkoitusta. Paras parannuskeino epämieluisille tunteille on ymmärtää, että ne ovat luonnoltaan pahoja. Esimerkiksi halun pahuutta ei vähennä sen kohteen arvokkuus. Mitä tulee rakkauteen, Cicero katsoo, että runoilijat ja monet filosofit ovat antaneet sille erheellisesti myöten. Ciceron mukaan esimerkiksi platoninen rakkaus on epätodellista ja absurdia.


title: Keskusteluja Tusculumissa

text: Koska kaikki sielun häiriöt perustuvat mielipiteeseen, ne ovat omassa vallassamme. Siksi ne ovat parannettavissa filosofian avulla.


title: Keskusteluja Tusculumissa

text: Viidennen päivän keskustelu esittää, että hyve — joka on löydettävissä filosofian kautta — on riittävää onnelliselle elämälle. Aluksi Cicero käsittelee muun muassa "filosofian" nimeä ja muistuttaa, että viisaus itsessään on paljon tätä nimeä vanhempaa.


title: Keskusteluja Tusculumissa

text: Cicero katsoo, että hyve tekee ihmisestä onnellisen vapauttamalla hänet kaikenlaisista häiriöistä. Koska hyveellä on niin tärkeä osa onnellisuuden tuottamisessa, seuraa kysymys, onko hyve kenties ainoa hyvä asia? Cicero lainaa muun muassa Platonin Sokratesta, joka piti onnellisuutta ja hyvettä samana asiana.


title: Keskusteluja Tusculumissa

text: Ciceron mukaan onnellisuus vaatii pahan poissaoloa ja näin sitä, etteivät yleisesti pahoina pidetyt asiat ole todella pahoja. Sielu on selvästi suunniteltu olemaan täydellinen. Onnellisuuden puolestaan on oltava sellaista, ettei mikään ulkopuolinen voi tunkeutua siihen. Cicero päättelee, että jos paheet tuottavat onnettomuutta, tällöin niiden vastakohdan eli hyveen tulee tuottaa onnellisuutta, onnettomuuden vastakohtaa. Jos kuitenkaan hyve ei tuota onnellisinta mahdollista elämää, tällöin hyveen arvo on kyseenalainen.


title: Keskusteluja Tusculumissa

text: Cicero käsittelee erilaisia esimerkkejä hyveen, paheen, onnellisuuden ja onnettomuuden suhteen: tällaisia ovat muun muassa Gaius Laelius vastakohtanaan Cinna; Catulus vastakohtanaan Marius; Dionysios Syrakusalainen; Damokles; sekä Damon ja Pythias. Hän myös vertaa Dionysiosta Arkhimedekseen.


title: Keskusteluja Tusculumissa

text: Ciceron mukaan viisaan onni on luonnon tutkimisessa ja mietiskelyssä. Viisaus tuottaa ihmisluonteeseen hyviä hedelmiä. Ciceron mukaan Epikuros katsoi epäloogisesti, että viisas on aina onnellinen. Cicero nostaa esiin tapauksia, joissa tuska kestetään ilolla ja sitä jopa aiheutetaan itselle. Onnellisuus voi kestää suurimmankin kärsimyksen ja kidutuksen.


title: Keskusteluja Tusculumissa

text: Tämän jälkeen Cicero käsittelee peripateetikkojen varauksia kysymyksen suhteen sekä erilaisia mielipiteitä korkeimmasta hyvästä. Jos peripateetikot haluavat olla johdonmukaisia, heidän on myönnettävä, että vain hyveellinen ihminen on onnellinen. Cicero käsittelee myös Epikuroksen näkemystä nautinnoista ja kivuista. Ciceron mukaan parasta on yksinkertainen elämä ja suurinta nautintoa tuottaa kohtuullisuus. Köyhyys tai suosion ja maineen puute eivät ole pahoja asioita, samoin kuin ei ilman omaa syytä kärsitty maastakarkotuskaan.


title: Keskusteluja Tusculumissa

text: Cicero huomauttaa, että esimerkiksi sokeus ei estä sitä, että ihminen olisi onnellinen. Tämän osoittavat muun muassa Diodotos, Asklepiades, Demokritos ja Homeros. Myöskään kuurous ei tuhoa onnellisuutta. Kuolema on tervetullut pako pitkäkestoisista ruumiillisista kärsimyksistä. Lopuksi Cicero huomauttaa vielä, että stoalaiset ja peripateetikot olivat olennaisilta osiltaan samaa mieltä hyveen merkityksestä onnellisuudelle.


title: Henrik Robert

text: Henrik Duntzfeldt Robert (20. maaliskuuta 1887 Hurum – 2. syyskuuta 1971 Asker) oli norjalainen kilpapurjehtija ja olympiamitalisti.


title: Henrik Robert

text: Robert saavutti yksinpurjehdusluokissa olympiahopeaa Pariisissa 1924 ja Amsterdamissa 1928.


title: Thunderclap Newman

text: Thunderclap Newman oli Iso-Britanniasta Lontoosta kotoisin ollut yhtye. Kokoonpano toimi vuosina 1969–1970. Ainoa menestyskappale oli heinäkuussa 1969 Britannian listan 1. sijan saavuttanut "Something In The Air".


title: Thunderclap Newman

text: Kokoonpano ei aluksi ollut oikea yhtye vaan studioon nauhoitusta varten koottu ryhmä. Rumpali ja laulaja John "Speedy" Keene oli saanut sävellyksensä "Armenia City in the Sky" The Who -yhtyeen "The Who Sell Out" -albumille. Tehtyään kappaleen "Something in the Air" hän esitti toistuvia pyyntöjä The Who -yhtyeen Pete Townshendille saada levyttää se yhtyeen perustamalle Track-levymerkille.


title: Thunderclap Newman

text: Townshend pyysi studioon muusikoita, jotka olivat kitaristi Jimmy McCulloch ja kosketinsoittaja Andy "Thunderclap" Newman. Keene soitti rummut ja lauloi. Session tuotti Townshend ja hän soitti nimettömänä basso-osuudet nauhoituksessa. Kokoonpano nimettiin kosketinsoittajan lisänimen mukaan.